Održana 47. sjednica Vijeća ministara: Zabrana izvoza trupaca u drugom glasanju\nSavjet ministara BiH jednoglasno je donio Odluku o otvaranju privremenih tarifnih kvota pri uvozu mineralnih đubriva, kao podršku poljoprivrednicima nakon poremećaja na globalnom tržištu i rasta cijena.\nOdlukom se privremeno, do 31. 12. 2022. godine, omogućava bescarinski uvoz 100.000 tona mineralnih đubriva i utvrđuju kriterijumi za primjenu privremenih tarifnih kvota i način raspodjele.\nNa ovaj način Savjet ministara BiH u saradnji sa vladama entiteta i resornim entitetskim ministarstvima želi pomoći poljoprivrednicima u osiguranju adekvatnih agrotehničkih mjera, a prije svega ishrane žitarica i ostalih gajenih kultura, te obezbijediti dovoljne količine ovih kultura na tržištu uz dobar kvalitet prinosa i tako uticati na smanjenje nestašice hrane u BiH i ublažavanje poskupljenja u interesu građana.\nMinistarstvo spoljne trgovine i ekonomskih odnosa predložilo je ovu odluku nakon što je predsjedavajući Savjeta ministara BiH Zoran Tegeltija postigao saglasnost za njeno donošenje sa predsjednikom Vlade Republike Srpske Radovanom Viškovićem i premijerom Federacije Bosne i Hercegovine Fadilom Novalićem na prošlosedmičnom sastanku kojem je prisustvovao i ministar spoljne trgovine i ekonomskih odnosa BiH Staša Košarac.\nZABRANA IZVOZA TRUPACA U DRUGOM KRUGU GLASANJA\nSavjet ministara BiH nije postigao saglasnost za donošenje odluke o privremenoj zabrani izvoza određenih šumskih drvnih sortimenata te će se o ovoj odluci izjasniti u drugom krugu glasanja.\nDRUGI KRUG GLASANJA O REZOLUCIJAMA EBRD-a\nSavjet ministara BiH nije postigao konsenzus u vezi sa davanjem saglasnosti za glasanje guvernera BiH u Evropskoj banci za obnovu i razvoj (EBRD) za dvije rezolucije koje je predložio EBRD te će se o ovom pitanju izjasniti u drugom krugu glasanja.\nRezolucije se odnose na obustavu i izmjenu pristupa resursima EBRD-a za Rusku Federaciju i Bjelorusiju, u skladu sa članom 8.3 Sporazuma o osnivanju EBRD-a.\nCRVENOM KRSTU UKRAJINE 300 HILJADA KM\nSavjet ministara BiH donio je Odluku o odobravanju 300.000 KM iz tekuće rezerve budžeta institucija Bosne i Hercegovine i međunarodnih obaveza BiH koje će biti dostavljene Crvenom krstu Ukrajine putem Crvenog krsta Bosne i Hercegovine, na ime humanitarne pomoći.\nNASTAVLJA SE PRIVREMENO FINANSIRANJE INSTITUCIJA BiH\nBiH I SRBIJA JAČAJU SARADNJU U OBLASTI ŽELJEZNIČKOG TRANSPORTA\nNa sjednici je utvrđen Prijedlog osnova i imenovana delegacija za vođenje pregovora radi zaključivanja Sporazuma između Savjeta ministara Bosne i Hercegovine i Vlade Republike Srbije o utvrđivanju granične procedure za željeznički granični prelaz Brasina – Zvornik.\nZaključivanjem ovog sporazuma žele se pojednostaviti granične procedure i smanjiti vrijeme zadržavanja vozova na graničnom željezničkom prelazu, radi povećanja konkurentnosti željezničkih usluga.\nNa ovaj način bi se uspostavio jednostavan i funkcionalan sistem praćen skraćivanjem vremena kontrole željezničkog graničnog saobraćaja na graničnoj prugi Brasina – Zvornik, tim prije što zadržavanje vozova predstavlja jedan od najvećih generatora troškova poslovanja želježničkih preduzeća u BiH i Srbiji. Prijedlog osnova biće dostavljen Predsjedništvu BiH u daljnju proceduru, a za bh. potpisnika je predložen ministar komunikacija i transporta.\nBiH i ŠPANIJA UZAJAMNO PRIZNAJU VOZAČKE DOZVOLE\nSPORAZUM O READMISIJI SA LIBANSKOM REPUBLIKOM\nNa sjednici je utvrđen Prijedlog osnova za pokretanje postupka za vođenje pregovora radi zaključivanja Sporazuma između Savjeta ministara Bosne i Hercegovine i Vlade Libanske Republike o readmisiji lica koja borave bez dozvola.\nZaključivanjem ovog sporazuma biće unaprijeđene procedure za bržu i efikasniju identifikaciju te sigurniji povratak lica koja borave bez dozvole ili ne ispunjavaju uslove ulaska, prisustva ili boravka na teritoriji dviju država, uz omogućavanje njihovog tranzita putem zajedničke saradnje i reciprociteta.\nPrijedlog osnova biće dostavljen Predsjedništvu BiH u daljnju proceduru, a za bh. potpisnika je predložen ministar bezbjednosti.\nVAZDUŠNI SAOBRAĆAJ SA KRALJEVINOM BAHREIN\nNa sjednici je utvrđen Prijedlog sporazuma između Savjeta ministara Bosne i Hercegovine i Vlade Kraljevine Bahrein o uslugama u vazdušnom saobraćaju.\nZaključivanje ovog sporazuma u funkciji je uređenja oblasti vazdušnog saobraćaja uz uvažavanje međunarodnih standarda u ovoj oblasti, što će omogućiti avioprevoznicima da putnicima ponude raznovrsne opcije usluga.\nMinistarstvo komunikacija i transporta dostaviće Prijedlog ovog sporazuma sa Izvještajem o završenim pregovorima Predsjedništvu BiH u daljnju proceduru, a za bh. potpisnika je predložen ministar komunikacija i transporta.\nUSVOJENA INICIJATIVA ZA SPORAZUM SA EU O RAZMJENI INFORMACIJA O SAOBRAĆAJNIM PREKRŠAJIMA\nSavjet ministara BiH usvojio je Inicijativu Ministarstva komunikacija i transporta za zaključivanje Sporazuma između Bosne i Hercegovine i Evropske unije (EU), kojim će se omogućiti pristup podacima iz registra vozila Evropske unije u skladu sa Direktivom EU 2015/413 Evropskog parlamenta i Savjeta EU od 11. 3. 2015. godine o olakšavanju prekogranične razmjene informacija o saobraćajnim prekršajima protiv bezbjednosti saobraćaja na putevima.\nUtvrđen je i Prijedlog izjave o namjeri zaključivanja ugovora između Bosne i Hercegovine i Evropske unije kojim će se omogućiti pristup podacima iz registra vozila Evropske unije.\nZaključivanjem ovog ugovora sa EU stvaraju se tehnički uslovi za postupanje nadležnih tijela i izricanje sankcija za nepoštivanje propisa o bezbjednosti saobraćaja na putevima u Bosni i Hercegovini.\nMinistarstvo komunikacija i transporta će Inicijativu i Izjavu o namjeri proslijediti Predsjedništvu Bosne i Hercegovine u daljnju, zakonom predviđenu proceduru odobravanja.\nPODRŠKA FITOSANITARNOM SEKTORU U BiH\nSavjet ministara BiH usvojio je Prijedlog za potpisivanje Operativnog sporazuma između Ministarstva spoljne trgovine i ekonomskih odnosa BiH i Međunarodnog centra za napredne mediteranske agronomske studije – Mediteranski agronomski institut Bari (CIHEAM Bari) radi provođenja aktivnosti projekta „Nove aktivnosti za podršku fitosanitarnom sektoru u BiH s ciljem usklađivanja sa EU standardima – PHYTO-BiH“.\nVlada Republike Italije izdvojila je grant vrijedan 1.198.400 evra i dodijelila ova sredstva Međunarodnom centru za napredne mediteranske agronomske studije – Mediteranski agronomski institut u Bariju za realizaciju ovog projekta.\nNa ovaj način doprinijeće se jačanju fitosanitarnog sistema BiH i njegovom postepenom usklađivanju sa pravnom tekovinom Evropske unije.\nPrijedlog za potpisivanje ovog operativnog sporazuma biće dostavljen Predsjedništvu BiH, a za bh. potpisnika je predložen ministar spoljne trgovine i ekonomskih odnosa.\nPOKRENUTE AKTIVNOSTI ZA PRISTUP BiH PROGRAMU EU ZA JEDINSTVENO TRŽIŠTE\nSavjet ministara BiH usvojio je Informaciju Ministarstva spoljne trgovine i ekonomskih odnosa o programu Evropske unije (EU) za jedinstveno tržište (Single Market Programme).\nMinistarstvo spoljne trgovine i ekonomskih odnosa zaduženo je da bude nosilac aktivnosti koje se odnose na postupanje i zaključivanje sporazuma o učešću BiH u Programu i njegovim pojedinim stubovima, kao i da prilikom toga ostvaruje stalnu saradnju sa Direkcijom za evropske integracije, kao i koordinatorom za program pomoći, te da o aktivnostima izvještava Savjet ministara BiH.\nMinistarstvo spoljne trgovine i ekonomskih odnosa će, analizirajući aktivnosti predviđene ovim programom i obaveze koje u vezi sa tim proizilaze za BiH, zatražiti od nadležnih institucija na nivou BiH, entiteta i Brčko Distrikta BiH imenovanje kontakt-tački koje bi imale obavezu da dostavljaju informacije potrebne za njihovo izvršenje.\nSavjet EU i Evropski parlament donijeli su u aprilu prošle godine Program Evropske unije za jedinstveno tržište za period 2021 – 2027. godine, ukupno vrijedan oko 4,2 milijarde evra. Glavni ciljevi ovog programa su: povećanje efikasnosti jedinstvenog tržišta; podrška preduzećima, pogotovo malim i srednjim; razvoj visokokvalitetnih evropskih standarda; jačanje i zaštita potrošača; unapređenje zdravlja ljudi, životinja i biljaka te dobrobit životinja, kao i uspostavljanje okvira za finansiranje visokokvalitetnih statistika.\nJedan od šest stubova ovog programa predstavlja nastavak programa Evropske unije za konkurentnost malih i srednjih preduzeća (COSME) za period 2014 – 2020. godina, u kome je učestvovala i Bosna i Hercegovina.\nNa sjednici je data saglasnost na Ugovor o ustupanju potraživanja između Bosne i Hercegovine – Savjeta ministara BiH, koji ustupa potraživanja, s jedne strane, i Republike Srpske – Vlade Republike Srpske, koja prima potraživanja, s druge strane, te je ovlašten predsjedavajući Zoran Tegeltija da potpiše ovaj ugovor na koji je Vlada Republike Srpske ranije dala saglasnost.\nOvaj zaključak je usvojen nakon što je Savjet ministara BiH usvojio Informaciju Pravobranilaštva Bosne i Hercegovine o Prijedlogu ugovora o ustupanju potraživanja, koje će ovaj ugovor dostaviti Vladi Republike Srpske na potpisivanje.\nRiječ je o 1.102.669,00 evra dobijenih u arbitražnom postupku u predmetu Krajina osiguranje a.d. Banja Luka koji je izgubio tužilac Navina Agarvola (Naveen Aggarwall), Nita Gapta (Neet Gupt) i ‘Aša industris INC (Usha Industries INC) prema arbitražnim pravilima Komisije Ujedinjenih nacija za međunarodno trgovačko pravo. Dosuđeni troškovi arbitražnog postupka u korist Bosne i Hercegovine odnose se na troškove zastupanja advokata BiH i troškove plaćanja sudskih depozita u ovom postupku, kao i druge administrativne troškove. Ove troškove snosila je Republika Srpska u skladu sa ranije zaključenim sporazumom Savjeta ministara Bosne i Hercegovine i Vlade Republike Srpske o međusobnim pravima i obavezama u vezi sa ovim arbitražnim postupkom.\nIZRADA DOPUNE PROCJENE RIZIKA OD PRANJA NOVCA I FINANSIRANJA TERORIZMA U BiH\nSavjet ministara BiH, na prijedlog Ministarstva bezbjednosti, donio je Rješenje o imenovanju članova i zamjenskih članova Radne grupe i podgrupa za izradu dopune procjene rizika od pranja novca i finansiranja terorizma u Bosni i Hercegovini za period 2021 – 2023. godine i pratećeg Akcionog plana za isti period.\nU radnu grupu imenovani su predstavnici nadležnih institucija Savjeta ministara BiH, vlada Republike Srpske, Federacije Bosne i Hercegovine i Brčko Distrikta BiH, ministarstava na državnom i entitetskom nivou, policijskih agencija, Manejval delegacije, Tužilaštva BiH, kao i agencija za bankarstvo te osiguranje i vrednosne papire.\nTakođe su imenovani članovi i njihovi zamjenici u podgrupama za procjenu prijetnje od pranja novca, procjenu ranjivosti od pranja novca u bankarskom, ali i pojedinačno u sektorima tržišta vrednosnih papira, osiguravajućih društava, drugih finansijskih sektora i nefinansijskog sektora, kao i procjenu rizika od finansiranja terorizma.\nUBRZATI IZRADU NOVOG NACRTA ZAKONA O SPNiFT\nSavjet ministara BiH usvojio je Izvještaj o aktivnostima Radne grupe za izradu Nacrta zakona o sprečavanju pranja novca i finansiranja terorističkih aktivnosti (SPNiFT), uz korekcije na sjednici, nakon što ova radna grupa nije postigla saglasnost u pogledu potpunog usaglašavanja teksta nacrta zakona.\nMinistarstvo bezbjednosti je zaduženo da s ciljem ubrzanja procedure donošenja novog zakona o sprečavanju pranja novca i finansiranja terorizma predloži i Savjetu ministara BiH na potvrđivanje dostavi odluku o formiranju nove radne grupe, koja će biti sastavljena od predstavnika nadležnih institucija na državnom, entitetskom i nivou Brčko Distrikta BiH,\nObaveza izrade novog zakona o sprečavanju pranja novca i finansiranja terorizma, koji će biti usklađen sa odgovarajućim direktivama EU u ovoj oblasti te harmonizovan sa FATF i Manejval standardima i preporukama, jedna je od obaveza u procesu pristupanja BiH Evropskoj uniji.\nPODRŽAN PROJEKAT EKONOMSKOG OSNAŽIVANJA ŽENA – PREDUZETNICA\nSavjet ministara BiH, na prijedlog Ministarstva finansija i trezora, dao je saglasnost mikrokreditnoj fondaciji MI-BOSPO Tuzla za podnošenje kreditne aplikacije Razvojnoj banci Savjeta Evrope za djelimično finansiranje prihvatljivih potprojekata širom Bosne i Hercegovine u skladu sa članovima II i VII Statuta (Articles of Agreement) Razvojne banke Savjeta Evrope.\nRiječ je o kreditu u iznosu četiri miliona evra koje će Razvojna banka Savjeta Evrope dodijeliti mikrokreditnoj fondaciji MI-BOSPO Tuzla za djelimično finansiranje prihvatljivih potprojekata u BiH usmjerenih na finansiranje preduzetnica, što doprinosi ekonomskom osnaživanju žena.\nFinansiranjem su obuhvaćene produktivne investicije preduzetnica, potreba za obrtnim kapitalom, poboljšanje uslova stanovanja, s ciljem podizanja dobrobiti domaćinstava.\nMikrokreditna fondacija MI-BOSPO Tuzla, kao zajmoprimac, u potpunosti snosi rizik otplate kredita, rizik finansiranja u ciljnom sektoru i osigurava kreditoru sva potrebna pokrića i garanciju za odobrenje kredita.\nObaveza davanja saglasnosti za investicije koje Razvojna banka Savjeta Evrope provodi u Bosni i Hercegovini proističu iz Statuta ove banke i nije vezana za zaduživanje BiH niti za izdavanje državne garancije.\nUTVRĐENI PRIJEDLOZI ODLUKA O RATIFIKACIJA PET SPORAZUMA\nSavjet ministara BiH, na prijedlog Ministarstva spoljnih poslova, utvrdio je pojedinačne prijedloge odluka o ratifikaciji pet sporazuma koje će biti dostavljene Predsjedništvu BiH u daljnju proceduru ratifikacije.\nRadi se o: ratifikaciji Sporazuma između Savjeta ministara Bosne i Hercegovine i Vlade Australije o zapošljavanju članova porodica diplomatskog i konzularnog osoblja; ratifikaciji Sporazuma između Savjeta ministara BiH i Vlade Ujedinjenog Kraljevstva Velike Britanije i Sjeverne Irske o zapošljavanju članova porodice koji čine dio domaćinstva članova diplomatsko-konzularnih misija; ratifikaciji Sporazuma između Savjeta ministara Bosne i Hercegovine i Vlade Republike Srbije o pograničnom saobraćaju; te o ratifikaciji Sporazuma o zaštiti tajnih podataka između Savjeta ministara Bosne i Hercegovine i Vlade Mađarske, kao i o ratifikaciji Sporazuma između Savjeta ministara Bosne i Hercegovine i Vlade Crne Gore o izgradnji međudržavnog mosta preko rijeke Tare na spoju magistralnog puta M-18 na lokaciji Hum (Bosna i Hercegovina) i magistralnog puta M-3 na lokaciji Šćepan Polje (Crna Gora) i priključnih graničnih dionica.\nIZ BUDŽETA MINISTARSTVA PRAVDE 320 HILJADA KM ZA „DRŽAVNI ZATVOR“\nSavjet ministara BiH, na prijedlog Ministarstva pravde, donio je Odluku o preraspodjeli dijela budžetskih sredstava u 2022. godini iz budžeta Ministarstva pravde Bosne i Hercegovine u budžet Zavoda za izvršenje krivičnih sankcija, pritvora i drugih mjera Bosne i Hercegovine u ukupnom iznosu 320.000,00 KM.\nPreraspodjelom budžetskih sredstava omogućava se Zavodu za izvršenje krivičnih\nsankcija, pritvora i drugih mjera BiH da redovno izmiruje obaveze iz svoje nadležnosti.\nDATA SAGLASNOST ZA GLASANJE DRŽAVLJANA SRBIJE U BiH\nSavjet ministara BiH dao je saglasnost za organizovanje glasanja državljana Republike Srbije koji borave na teritoriji Bosne i Hercegovine, povodom održavanja srbijanskih parlamentarnih i predsjedničkih izbora – 3. aprila 2022. godine u terminu od 07.00 do 20.00 časova.\nGlasanje srbijanskim državljanima omogućeno je na 15 lokacija u BiH, i to u Ambasadi Republike Srbije u Sarajevu, generalnim konzulatima Srbije u Banjoj Luci i Mostaru, konzularnim kacelarijama u Trebinju i Drvaru, Srednjoškolskom centru „Ivo Andrić“ u Višegradu, Galeriji centra za kulturu i obrazovanje u Doboju, Srednjoškolskom centru u Bratuncu, Centru za kulturu u Bijeljini, Osnovnoj školi „Desanka Maksimović“ u Prijedoru, zgradi Mtela u Banjoj Luci, Srednjoškolskom centru u Rudom, Osnovnoj školi „Sveti Sava“ Lopare, kao i osnovnim školama „Sveti Sava“ u Zvorniku i „Vuk Karadžić“ u Branjevu, Pilica.\nSAGLASNOST ZA GLASANJE DRŽAVLJANA SLOVENIJE U BiH\nSavjet ministara BiH je dao saglasnost za organizovanje glasanja državljana Republike Slovenije koji borave na teritoriji BiH povodom održavanja izbora za poslanike Parlamenta Slovenije.\nGlasanje će biti organizovano 24. aprila 2022. godine u prostorijama Ambasade Republike Slovenije u Sarajevu, od 9.00 do 17.00 časova.


EQUILIBRIO – Obrazovni sistem - SBU Poslovi\nSvetozara Ćorovića 15, Belgrade, Serbia Pogledajte na mapi\nTelefon: 069 33 74 075\nObjavljeno radnih mesta 1\nEQUILIBRIO – Obrazovni sistem već pune dve decenije jedna je od najpoznatijih i najuglednijih institucija za učenje stranih jezika na teritoriji grada Beograda.\nEQUILIBRIO – Obrazovni sistem svoju ponudu prilagodio je svim uzrasnim grupama. Naši najmlađi polaznici uzrasta su od dve i po godine, a najstariji pripadaju trećem dobu. Zahvaljujući metodu koji je prilagođen svakoj uzrasnoj grupi, naši polaznici podjednako ostvaruju odlične rezultate u razvijanju svih jezičkih veština nezavisno od godina starosti.\nU cilju dostupnosti našeg Centra svim ciljnim grupama na teritoriji čitavog grada Beograda, a zahvaljujući velikom interesovanju polaznika koji nam iz dana u dan poklanjaju svoje poverenje, EQUILIBRIO – Obrazovni sistem posluje na čak četrnaest lokacija u gradu: Trg Republike, Vukov spomenik, Zeleni venac, Vračar – Kalenić (2), Novi Beograd (4), Zvezdara, Banovo brdo, Voždovac i Dorćol.\nViše informacija pročitajte na www.stranijezici.com\nAktivni poslovi - EQUILIBRIO – Obrazovni sistem\n@ EQUILIBRIO – Obrazovni sistem


RTCG - Radio Televizija Crne Gore - Nacionalni javni servis :: Politika :: Bojović: Divanović progovorio pokajničkim tonom\nODGOVOR DPS-U 13. 02. 2019. 19:21 >> 18:49 3\nBojović: Divanović progovorio pokajničkim tonom\nOdbornica u Skupštini Glavnog grada Ivana Bojović odgovorila je Nikoli Divanoviću iz DPS-a, koji je naveo da u posljednje vrijeme, kod Demokrata, jedino raste nervoza. Bojović je u reagovanju istakla da je Divanoviću "glas zadrhtao kod pominjanja bazične nacionalističke ideologije".\n“Utisak je da se Divanović, kao sin koji je svog oca, prije samo koji mjesec, samo zato što je na izborima 2002. godine bio kandidat na listi Srpske narodne stranke, nazvao izdajnikom, sada svom nacionalističkom ocu naprasno počeo da vraća. Da li je Divanović već stigao da od oca izmoli oproštaj za to što ga je ranije nazivao izdajnikom, to ne znamo, ali ono što je očigledno jeste to da je Divanović iz prve ruke uspio da dobije informacije u vezi sa DF-om koje Divanovićev otac, kao kandidat sa izborne liste SNS-a, sigurno posjeduje”, navodi odbornica Demokrata.\nNe žele, kako tvrdi, da ulaze u to što se Nikola Divanović počeo, možda, i da kaje zbog takvih svojih ranijih ubjeđenja i usljed čega sada pokušava da pribavi milost svog oca iz SNS-a i svojih predaka sa Solunskog fronta.\n“Međutim, želimo da ga zamolimo da već jednom iz svojih pljuvanja po precima, polemika sa precima, a zatim molbi za oproštaj od svojih predaka, izostavi pominjanje Demokrata i da prestane pokušavati da se, posredstvom nas, izbavi iz svojih porodičnih i identitetskih zavrzlama i zamešateljstava”, zaključuje Bojović.


Kragujevačke novine koje nastavljaju tradiciju nekadašnje Svetlosti, zbog finansijskih problema od januara su se štampale dva puta mesečno, a sredinom marta su prestale da izlaze.\n„Iako smo i dalje u veoma teškom finansijskom pložaju, nastavićemo da štampamo novine, jer moramo da ih održimo u životu“, rekla je Božić.\n„To nas je dodatno motivisalo da nastavimo sa izdavanjem novina. Nadamo se da će i lokalna samouprava konačno raspisati konkurs za sufinansiranje javnog interesa u medijima, jer je Kragujevac jedini grad u Srbiji koji tu zakonsku obavezu apsolutno ignoriše“, rekla je Božić.\nKragujevac Kragujevačke novine Medijski konkursi\n← RTV: Čas istorije hrvatskog jezika s pravom izazvao gnev javnosti, ali RTV nije odgovoran za izbor i sadržaj udžbenika (VIDEO)\nNUNS: Protivzakonita istraga novinarskog izvora →


SEEbiz.eu / RS / Janković: Prikupljamo potpise za smenu predsednika, jer građani u Srbiji žive sve lošije\nDatum objave: 08.10.2018. - 21:20:52\nBEOGRAD - Lider Građanskog bloka 381 i Pokreta slobodnih građana Saša Janković izjavio je danas da se ideja o prikupljanju potpisa za smenu predsednika Srbije Aleksandra Vučića rodila u zemlji, jer građani žive sve lošije.\nJanković je za Radio-televiziju Vojvodine kazao da ideja nije došla ni sa istoka, ni sa zapada, već da se rodila u zemlji jer građani žive loše, a predsednik deli građane i krši Ustav.\n"Akcija prikupljanja potpisa traje kako u stranačkim prostorijama tako i na javnim mestima, a uskoro će se pojaviti i štandovi na ulici", najavio je Janković.\n"Taj incident treba da zabrine sve nas", rekao je Janković.\nOn je kazao da Gradjanski blok 381 želi da promeni Srbiju, da zemlja iskorači iz postojeće matrice i pridruži se modernim i razvijenim zemljama u kojima lideri i predsednici snose odgovornost za ono što kažu ili učine.


M. D.\t 24. septembra 2016. 09:17\nFrancuska od 2020. godine zabranjuje korišćenje plastičnog posuđa i pribora za jelo osim biorazgradive plastike, što je jedna od mera borbe protiv klimatskih promena, ali tu inicijativu ne pozdravljaju svi, već pozivaju Evropsku komisiju da reaguje na kršenje propisa o slobodnom protoku robe.\nUkoliko Evropska komisija ne interveniše, “Pack2Go” namerava, kako upozorava, da pokrene pravosudnu akciju kako bi blokirala plan francuskih vlasti.\nNema nikakvih dokaza da organski materijal može da donese dodatu ekološku vrednost, tvrdi Bejts, upozoravajući da bi problem otpadaka mogao postati još veći jer će potrošači misliti da će ambalažu moći da bacaju unaokolo pošto je reč o biorazgradivim proizvodima.\nSan Francisko je pre dve godine zabranio upotrebu plastičnih kesa i boca, dok u Britaniji potrošači moraju da doplate ako koriste plastičnu kesu, navodi francuski portal.\nFrancuski političar Araš Derambarš, član gradskog veća u opštini Kurbvoa u Parizu, koji je već uspešno vodio kampanju zabrane supermarketima da bacaju neprodatu hranu, smatra da je problem recikliranja opši evropski problem, navodi Hina.\nFrancuski predsednik Fransoa Oland najavio je da je zabrana plastičnog pribora samo deo velike operacije kojom Francuska “namerava da sebe učini uzornom zemljom u procesu smanjenja emisija gasova s efektom staklene bašte, diverzifikacije energije i većeg korišćenja obnovljivih izvora energije”.


Đorđević: Brnabić da objasni izjavu da se može postići trajno rešenje za Kosovo - Naslovi.net\nĐorđević: Brnabić da objasni izjavu da se može postići trajno rešenje za Kosovo\nPredsednik Pokreta Oslobođenje Mlađan Đorđević zatražio je danas da premijerka Ana Brnabić objasni svoje izjave na Delfi ekonomskom forumu u Grčkoj da "samo dijalogom i kompromisom može biti postignuto trajno rešenje za Kosovo" i da je Prespanski sporazum između Grčke i Makedonije primer za Beograd i Prištinu.\nĐorđević je poručio Brnabić da kaže o kakvom trajnom rešenju za Kosovo govori i kakva je pregovaračka pozicija Vlade Srbije koju predvodi kada govori o tome, budući da nikakva pregovaračka platforma nije predložena Narodnoj skupštini.\n"Da li zna da je Prespanski sporazum potpisan između dve suverene države? Da li je to model po kome će rešiti odnose Srbije i Kosova? Da li zna da je Prespanski sporazum uslovio promene makedonskog ustava? Da li će Srbija na kraju tog procesa morati da menja Ustav i izbaci Kosovo iz njega? Da li je to suština ustavnih promena koje se najavljuju?", upitao je Đorđević premijerku.\nĐorđević je poručio da javnost zaslužuje odgovore na ta pitanja, posebno jer, kako je kazao, aktuelni režim već devet godina pregovara netransparentno i "potpisuje različite sporazume kojima se rasprodaje suverenitet Srbije" daleko od očiju javnosti.\nIstakao je da je evidentno da režim Aleksandra Vučića već godinama negira rezoluciju 1244, koju, kako je rekao, Ana Brnabić nije nijednom pomenula u svom izlaganju.\nU saopštenju se kaže i da je degutantno što premijerka na međunarodnim skupovima promoviše dijalog sa Prištinom i "praktično moli Aljbina Kurtija da se vrati za pregovarački sto".\nKosovoVlada SrbijeGrčkaMakedonijaPrištinaAna Brnabić\nVučić gradjanima: Srbija raste, verujem u vas\nAlo pre 12 minuta


Skupština slobodne Srbije poručuje kompanijama: Prestanite da se reklamirate u medijima koji krše novinarski kodeks! – Skupština slobodne Srbije\nSkupština slobodne Srbije poziva domaće i strane kompanije koje drže do koncepta društvene odgovornosti da se pod hitno prestanu reklamirati u medijima koji kontinuirano, svakodnevno krše novinarski kodeks.\nPoručujemo kompanijama da namerno kršenje novinarskog kodeksa, odnosno propagandna zloupotreba medija, ne predstavljaju samo akt neprofesionalnog ponašanja već ostavljaju i veoma ozbiljne posledice u stvarnosti: mediji poput režimskih tabloida i televizija dubinski razaraju naše društvo, uništavaju ljudske živote baveći se primitivnom političkom propagandom, obmanjuju građane, promovišu mržnju i nasilje i poništavaju moralne vrednosti civilizovanog društva.\nPodsećamo da istraživanja relevantnih institucije i organizacija pokazuju da se broj kršenja novinarskog kodeksa u Srbiji povećava iz godine u godinu, a mi, na žalost, moramo da konstatujemo da za to odgovornost snose i kompanije koje svojim plaćenim oglasnim porukama podržavaju opstanak i razvoj medija koji se bave informisanjem na način koji je protivan javnom interesu.\nJasno nam je da, na našu nesreću, mnogi ovdašnji mediji koji konstantno krše kodeks imaju brojnu publiku, ali podsećamo da koncept društvene odgovornosti podrazumeva da se ponekad žrtvuje i pokoji sopstveni interes zarad interesa zajednice: ukratko, reklamiranje u neprofesionalnim medijima ravno je zagađenju životne sredine.\nNa kraju, pozivamo one kompanije koje je na bilo koji način vlast u Srbiji ucenila da moraju da se oglašavaju u režimskim medijima – da o tome obaveste javnost.


U predlogu rešenja M. Ahtisarija neće biti ni pomenuta nezavisnost Kosova\nU predlogu rešenja konačnog statusa Kosova i Metohije koji će 26. januara Marti Ahtisari predstaviti Kontakt grupi, a 2. februara Beogradu i Prištini ni jednom neće biti pomenta nezavisnost Pokrajine saznaje Radio KIM iz diplomatskih izvora bliskih Ahtisarijevom timu. Nekoliko diplomata koji su veoma dobro upoznati sa sadržinom “Ahtisarijevog papira” odbijaju mogućnost da se u predlogu nađe reč nezavisnost. - Govorim simbolički, ako bude trebalo u Ahtisarijevom predlogu, neće biti ni pomenuta reč koja počinje na “n”! Pri tome su neznatna ali ne i zanemariva strahovanja od reakcije kosovskih Albanaca na ovakav predlog. Doći će do većeg stepena decentralizacije kao i prenosa nadležnosti na Kosovske institucije, ali to je to, tvrdi za KIM radio ovaj diplomata koji je želeo da ostane anoniman. Smatra se da bi izbegavanje “zapaljivih termina” stabilizovalo situaciju i dva potpuno suprotstavljena stava, srpski i albanski, dovelo, makar uz protivljenje, do neke vrste kompromisa i dobijanja na vremenu u kom se očukuje “proširenje demokratskih kapaciteta Beograda i Prištine”.


Canon PIXMA MG7150-Dodatna oprema - Inkdžet foto-štampači - Canon Serbia\nCLI-551BK
 Kartridž sa crnim mastilom
 Ovo crno mastilo se koristi za štampanje fotografija. U kombinaciji sa foto-papirom kompanije Canon štiti fotografije od izbleđivanja pomoću sistema ChromaLife100+. Kartridž sa mastilom od 7 ml omogućava vam štampanje do 495 fotografija u boji formata 10x15 cm.
\nCLI-551C
Kartridž sa cijan mastilom
 Ovo cijan mastilo se koristi za štampanje dokumenata i fotografija. U kombinaciji sa foto-papirom kompanije Canon štiti fotografije od izbleđivanja pomoću sistema ChromaLife100+. Kartridž sa mastilom od 7 ml omogućava vam štampanje do 304 stranice A4 dokumenata.
\nCLI-551M
Kartridž sa magenta mastilom
 Ovo magenta mastilo se koristi za štampanje dokumenata i fotografija. U kombinaciji sa foto-papirom kompanije Canon štiti fotografije od izbleđivanja pomoću sistema ChromaLife100+. Kartridž sa mastilom od 7 ml omogućava vam štampanje do 298 stranica A4 dokumenata.
\nCLI-551Y
Kartridž sa žutim mastilom
 Ovo žuto mastilo se koristi za štampanje dokumenata i fotografija. U kombinaciji sa foto-papirom kompanije Canon štiti fotografije od izbleđivanja pomoću sistema ChromaLife100+. Kartridž sa mastilom od 7 ml omogućava vam štampanje do 330 stranica A4 dokumenata.
\nCLI-551GY
 Kartridž sa sivim mastilom
 Ovo sivo mastilo se koristi za štampanje fotografija. U kombinaciji sa foto-papirom kompanije Canon štiti fotografije od izbleđivanja pomoću sistema ChromaLife100+. Kartridž sa mastilom od 7 ml omogućava vam štampanje do 125 fotografija u boji formata 10x15 cm.
\nCLI-551BK XL
XL kartridž sa crnim mastilom
 Ovaj kartridž sa crnim mastilom visokog učinka daje do 2x više otisaka od ekvivalentnog standardnog kartridža. Kartridž sa crnim mastilom i sistemom ChromaLife100+ koristi se za štampanje fotografija. Ovaj kartridž sa mastilom od 11 ml omogućava vam štampanje do 1.125 fotografija u boji formata 10x15 cm.
\nCLI-551C XL
XL kartridž sa cijan mastilom
 Ovaj kartridž sa cijan mastilom visokog učinka daje do 2x više otisaka od ekvivalentnog standardnog kartridža. Kartridž sa cijan mastilom i sistemom ChromaLife100+ koristi se za štampanje dokumenata i fotografija. Ovaj kartridž sa mastilom od 11 ml omogućava vam štampanje do 665 stranica A4 dokumenata.
\nCLI-551M XL
XL kartridž sa magenta mastilom
 Ovaj kartridž sa magenta mastilom visokog učinka daje do 2x više otisaka od ekvivalentnog standardnog kartridža. Kartridž sa magenta mastilom i sistemom ChromaLife100+ koristi se za štampanje dokumenata i fotografija. Ovaj kartridž sa mastilom od 11 ml omogućava vam štampanje do 660 stranica A4 dokumenata.
\nCLI-551Y XL
XL kartridž sa žutim mastilom
 Ovaj kartridž sa žutim mastilom visokog učinka daje do 2x više otisaka od ekvivalentnog standardnog kartridža. Kartridž sa žutim mastilom i sistemom ChromaLife100+ koristi se za štampanje dokumenata i fotografija. Ovaj kartridž sa mastilom od 11 ml omogućava vam štampanje do 685 stranica A4 dokumenata.
\nCLI-551GY XL
 XL kartridž sa sivim mastilom
 Ovaj kartridž sa sivim mastilom visokog učinka daje do 2 puta više otisaka od ekvivalentnog standardnog kartridža. Kartridž sa sivim mastilom i sistemom ChromaLife100+ koristi se za štampanje fotografija. Ovaj kartridž sa mastilom od 11 ml omogućava vam štampanje do 275 fotografija u boji formata 10x15 cm.
\nCLI-551 C/M/Y/BK
 Višestruki paket sa četiri kartridža
 Ovaj višestruki paket sadrži po jedan kartridž sa cijan, magenta, žutim i crnim mastilom. Komplet od četiri kartridža sa mastilom od 7 ml pruža praktičnost i uštedu. Sistem ChromaLife100+ u kombinaciji sa foto-papirima kompanije Canon daje zapanjujuće rezultate i dugotrajnost.


Predstavnik kompanije LG Seog-ho Ro je kazao da će zahvaljujući ovom partnerstvu, korisnici LG "sinema" 3D smart televizora moći će da na jednostavniji i lakši način dođu do kvalitetnijeg sadržaja.\n''Intel WiDi tehnologija je još jedan od razloga zbog kojih su ovi televizori ispred konkurencije'', dodao je on.\nMenadžer Intel Koreja Hi-sung Li je istakao da WiDi tehnologija ima za cilj da korisničko iskustvo učini još boljim i jednostavnijim.\n''Kroz saradnju sa kompanijom LG, želimo da korisnicima omogućimo da iskuse sve prednosti ove tehnologije, a da ne moraju da kupuju dodatne spoljašnje adaptere“, kazao je Hi.\nPored toga što omogućava deljenje postojećeg sadržaja sa računara, Intel WiDi tehnologija pruža mogućnost prenosa internet sadržaja na televizore, projektore i monitore. Tako korisnici mogu da gledaju, na primer, video snimke sa JuTjub kanala na impresivnim "sinema" 3D ekranima visoke rezolucije, i to bez gomile zamršenih kablova.\nOva tehnologija ne zahteva postojanje aktivne bežične internet ili WiFi konekcije kako bi se sadržaj prenosio između eksternih mobilnih uređaja i "sinema" 3D smart televizora, a HDMI i USB kablovi, koji su bili neophodni za povezivanje uređaja, sada postaju prošlost.\nTakođe, Intel WiDi tehnologija neće blokirati rad mobilnog uređaja tokom prenosa sadržaja u realnom vremenu. Korisnici mogu raditi sve operacije na svojim noutbuk računarima i tabletima dok se sadržaj simultano prenosi na televizore.\nZajednička premijera ove napredne tehnologije na najsavremenijim smart televizorima, LG Elektroniks i Intel biće održana na Sajmu potrošačke elektronike u januaru.


Traže se radnici - Ozon Media\n1. Šef odseka – Odsek za kliničku patologiju – Sektor zajedničkih medicinskih poslova, na neodređeno vreme, sa punim radnim vremenom.\nUslovi: Završen Medicinski fakultet i položen specijalistički ispit iz patološke anatomije (VII-2 stepen stručne spreme), 3 godine radnog iskustva nakon položenog specijalističkog ispita.\n2. Doktor u odeljenju – Odeljenje za prijem i zbrinjavanje urgentnih stanja – Sektor zajedničkih medicinskih poslova, na neodređeno vreme, sa punim radnim vremenom.\n3. Doktor na odeljenju – Odeljenje opšte hirurgije 2, Služba opšte hirurgije – Sektor za hirurške grane medicine, na neodređeno vreme, sa punim radnim vremenom.\nUslovi: Završen Medicinski fakultet i položen specijalistički ispit iz opšte hirurgije ili završen Medicinski fakultet i položen stručni ispit (VII-2 ili VII-1 stepen stručne spreme).\n4. Doktor u službi – Služba za radiološku dijagnostiku – Sektor zajedničkih medicinskih poslova, na neodređeno vreme, sa punim radnim vremenom.\nUslovi: Završen Medicinski fakultet i položen specijalistički ispit iz radiologije ili završen Medicinski fakultet i položen stručni ispit (VII-2 ili VII-1 stepen stručne spreme).\n5. Medicinska sestra/tehničar u intenzivnoj nezi – Odeljenje reanimacije i intenzivne nege, Služba anesteziologije sa reaniamatologijom – Sektor za hirurške grane medicine, na neodređeno vreme, sa punim radnim vremenom.\nUslovi: Završena srednja Medicinska škola, smer medicinska sestra/tehničar (IV stepen stručne spreme) sa položenim stručnim ispitom.\n6. Medicinska sestra/tehničar – Odeljenje urologije, Služba opšte hirurgije – Sektor za hirurške grane medicine, na neodređeno vreme, sa punim radnim vremenom.\n7. Medicinska sestra/tehničar – Odeljenje interne medicine 3, Odeljenje hemodijalize sa nefrologijom, Služba interne medicine – Sektor za internističke grane medicine, na neodređeno vreme, sa punim radnim vremenom – izvršilac 1.\n8. Medicinska sestra/tehničar – Odeljenje opšte hirurgije 1 i dečje hirurgije, Služba opšte hirurgije – Sektor za hirurške grane medicine, na neodređeno vreme, sa punim radnim vremenom.\n– Fotokopija uverenja o položenom specijalističkom ispitu ili fotokopija uverenja o položenom stručnom ispitu za doktora medicine,\n– Fotokopija uverenja o položenom stručnom ispitu za medicinske sestre- tehničare,\n– Uverenje o državljanstvu ne starije od 6 meseci,\nКonkurs je otvoren od 24. do 31. oktobra.\nPrijave sa dokazima o ispunjenosti uslova oglasa podnose se poštom ili direktno na delovodni protokol Opšte bolnice Sremska Mitrovica, Stari šor 65, sa naznakom za koje radno mesto se podnosi prijava na oglas. Uz prijavu na oglas za svako radno mesto na koje se konkuriše potrebno je priložiti fotokopije svih dokumenata koji se traže oglasom za to radno mesto.\n„Nindža kornjače“ na sceni mitrovačkog pozorišta


Gledaoci prate filmove na lazy bagovima i prostirkama u parku. Nosioci festivalskog programa su filmovi niških autora i filmovi o Nišu. Gostujući filmovi - najnovija ostvarenja iz Evrope.\nstreet movie štek 2018.\nOsnažeNI pažnjom i velikim brojem posetilaca ove godine PozitivNI festival zajedno sa Štek Hausom organizuje i filmski program. Kao važan deo kulture grada, odlučili smo da organizujemo projekciju filmova koji su za temu uzeli jedan deo identiteta grada.\n18:00 - Natalija i Dragutin (2017) – dokumentarno-igrani film\n„Natalija i Dragutin zajedno su rasli na Suvoj planini, zajedno su ratovili na Kajmakčalanu. Potrebno je samo malo da i Natalija i Dragutin nastave da žive“ Dragutin je postao sinonim za srpskog vojnika iz Prvog svetskog rata, a Natalija postala je simbol pobede.\n19:00 Bekstvo (2017) – dokumentarno-igrani film\n„Film na jedan nesvakidašnji način pokušava da prikaže situaciju pre, tokom i nakon bekstva iz niškog logora na Crvenom krstu početkom 1942. godine.“\n19:30 Priča o slobodi – drugi deo (2016) – dokumentarni film\nPesnica je širom sveta simbol otpora, prkosa – od francuske revolucije, pa do borbe protiv aparthejda i promene režima. Niš, zbog svog otpora tokom Drugog svetskog rata, dobio je čak tri pesnice da podsećaju nove generacije na ono za šta su se prethodne izborile i da ih podstreknu da se bore za svoju slobodu.\n20:00 „Mi plačemo iza tamnih naočara“ (2012) – dokumentarni film\nOd Daltona do današnjeg dana, iako nikada u žiži javnosti, u Nišu se rađao i sazrevao rokenrol. Neki bendovi uspeli su i stekli slavu širom regiona, neki su ostali lokalne legende. Ovo je priča o niškom rokenrolu kakav jeste.“\n21:00 Forever trusting who we are... PENTHOUSE BAND(2017) – dokumentarni film\nŠestorka koja sa malo reči i mnogo dobre muzike već 25 godina u Nišu ispisuje recept za dobar provod - PENTHOUSE BEND. O počecima, maloj muzičkoj porodici a velikim ljudima , brojnim anegdotama i verovanju u prave vrednosti.


Nikolić novi predsednik Srbije\nGradjani Srbije izabrali su danas lidera naprednjaka Tomislava Nikolića za predsednika Srbije, koji je sa oko tri procenta razlike pobedio kandidata Demokratske stranke Borisa Tadića. Uz malu izlaznost gradjana od oko 47 odsto, Nikolić je prema nezvaničnim rezultatima Cesida osvojio 49,8 odsto, a Tadic 47 procenata glasova. U mnogim gradovima u Srbiji slavi se pobeda Tomislava Nikolića.\nU prvom večerasnjem obraćanju srpskoj javnosti Nikolić je naglasio da ce njegovim izborom za predsednika Srbija nastaviti evropski put, kao i da ce zaštiti narod na Kosovu i Metohiji. Ovo je vrhunac moje političke karijere, rekao je Nikolić i najavio da ce saradjivati sa svima i da nije ljut ni na koga.\nPredsednik Demokratske stranke Boris Tadić je čestitao Nikoliću na pobedi i rekao da ce sutra biti nastavljeni razgovori o formiranju vlade. Odgovorajući na pitanje novinara Tadić je rekao da neće biti premijer Srbije, kao i da će se o njegovoj eventualnoj ostavci na mesto lidera stranke razgovarati na u okviru DS-a.\nU prvim komentarima nakon ovog izbornog iznenadjenja postavljeno je pitanje buduće vlade - Boris Tadić je rekao da očekuje nastavak saradnje stranaka koje su do sada vodile vladu, a predsednik SPS-a Ivica Dačić je izjavio da uprkos pobedi Tomislava Nikolića ostaje na snazi ranije postignuti dogovor sa DS-om o formiranju vlade.


17.08.2018 u 15:11\nVRANjE – Vranjanac M. P. (81) poginuo je jutros oko 7.00 kada ga je udarila lokomotiva dok je prelazio prugu van pružnog prelaza. Kako je agenciji Beta rečeno u Policijskoj upravi Vranje, M. P. je udarila lokomotiva bez kompozicije koja se kretala iz pravca makedonske granice prema Vranju, a M.P. je od zadobijenih povreda preminuo na licu mesta. Vranjska policija je po ovlašćenju zamenika tužioca Osnovnog javnog tužilaštva u tom gradu izvršila uviđaj i konstatovano je da je u pitanju bio nesrećan slučaj. (Beta)\n26.04.2018 u 12:21\nDečaku koji se „igrao” sa metkom amputiran prst\nVRANjE – Dečaku (11), koji je danas povređen u osnovnoj školi „Branko Radičević” kada mu je metak eksplodirao u ruci, amputiran je kažiprst, rekla je Tanjugu Upravnica Doma zdravlja u Vranju Jadranka Ajanović. Kako kaže, ekipa Doma zdravlja za hitne intervencije odmah se uputila u školu u kojoj je došlo do nesreće, a rana je već u nekoj meri bila sanirana od strane profesora. Dečak je prevezen u bolnicu, gde mu je na odeljenju hirurgije rana obrađena, dok je na odeljenju ortopedije, gde se i sada nalazi, morala da bude izvršena amputacija kažiprsta. Nastavnik geografije i koordinator tima za bezbednost u školi „Branko Radičević” Ninoslav Jordanov, rekao je Tanjugu da je u školu došao oko 7.30 sati kada je čuo da je došlo do povrede učenika petog razreda. On navodi da je došlo\n05.04.2018 u 11:05\nVranjska policija uhapsila Rumuna sa 42 kilograma droge\nKod sela Srpska kuća, nedaleko od Bujanovca, pripadnici Policijske uprave Vranje MUP-a Srbije, zaplenili su oko 42 kilograma marihuane i uhapsili državljanina Rumunije L. B. (51). Kako je zvanično saopšteno, sumnja se da je ovaj Rumun izvršio krivično delo neovlašćena proizvodnja i stavljanje u promet opojnih droga. U saopštenju se navodi da je policija na auto-putu kod Srpske Kuće drogu otkrila u specijalno napravljenim bunkerima, na krovu i podu kombi-dostavnog vozila marke „reno kango“, rumunskih registarskih oznaka, kojim je upravljao osumnjičeni. Pronađen je tačno 41 kilogram i 663 grama biljne materije za koju se sumnja da je opojna droga marihuana.\n21.03.2018 u 09:53\nVranje - Pripadnici Ministarstva unutrašnjih poslova u Vranju uhapsili su N. C. (43) iz okoline Vranja, zbog postojanja osnova sumnje da je izvršio krivično delo teško ubistvo, saopštila je PU Vranje. N.C. se tereti da je 18. marta, u selu Donje Trbešinje kod Vranja, oštrim predmetom naneo povrede 64.godišnjem muškarcu od kojih je on preminuo na licu mesta. Po nalogu zamenika tužioca Višeg javnog tužilaštva u Vranju, osumnjičenom je određeno zadržavanje do 48 sati nakon čega će, uz krivičnu prijavu, biti priveden tužilaštvu. (Tanjug)\n27.02.2018 u 12:53\nVRANjE – Informativna služba Policijske uprave u Vranju saopštila je jutros da su pripadnici Ministarstva unutrašnjih poslova uhapsili D.A. (30) i M.A. (38) iz Trgovišta, zbog postojanja osnova sumnje da su izvršili krivično delo teško ubistvo. U kratkom saopštenju navodi se samo da su D.A. i M.A., inače rođena braća, fizički nasrnuli na svoju šezdesetosmogodišnju majku, tukli je i zadali joj više udaraca rukama i naneli joj teške telesne povrede, od kojih je nesrećna žena preminula. Posle saslušanja u policiji, po nalogu dežurnog tužioca u Vranju uhapšenim i osumnjičenim D.A. i M.A. određena je mera zadržavanja do 48 časova, posle čega će krivično gonjenje biti nastavljeno u vranjskom Višem javnom tužilaštvu. Razlozi napada sinova na majku i zločina kakav se ne pamti na jugu Srbije nisu još uvek poznati.\n24.01.2018 u 13:53\nMihajlović i Šarčević o Železničkoj školi\nVRANjE - Železničko-tehnička škola u Beogradu ne može se prodavati, rekla je potpredsednica vlade i ministarka građevinarstva Zorana Mihajlović i poručila da se nada da će taj slučaj biti rešen. Na pitanje kako je moglo da dođe do toga da se zbog srpskih železnica stavi na licitaciju Železničko-tehnička škole, Mihajlović kaže da je to pitanje za Ministarstvo prosvete, kojem ta škola i pripada. „Ne znam do kakve je greške došlo”, rekla je Mihajlović. Napominje, međutim, da se taj slučaj ipak ne može porediti sa nedavnim slučajem Saobraćajnog instituta CIP, takođe zbog dugova železnice. Objasnila je da je CIP zavisno preduzeće i ćerka firma Železnica Srbije ad, što je potpuno druga stvar, te da je država reagovala i tada i sprečila prodaju. „Škola pripada Ministarstvu prosvete i\n24.01.2018 u 12:18\nMihajlović: Počinje asfaltiranje tunela Predejane\nPREDEJANE - U Grdeličkoj klisuri na Koridoru 10 počinje asfaltiranje u tunelu Predejane, koji bi trebalo da bude gotov u martu, a potpredsednica vlade i ministarka građevinarstva Zorana Mihajlović je izjavila da je saniranjem klizišta kod tunela, građevinski rešena najkritičnija tačaka na tom gradilištu. Mihajlović je, zajedno sa direktorom Koridora Srbije Zoranom Babićem, prošla kroz desnu tunelsku cev Predejana i obišla radove na sanaciji klizišta, gde se prošle godine u aprilu obrušio potporni zid na kosini. Ona je zahvalila Koridorima Srbije i svim radnicima koji i po lošem vremenu rade. „Hvala radnicima koji svakodnevno rade i tokom zime, to je znak da rešavamo u Grdeličkoj klisuri jednu po jednu kritičnu stvar. Ovo je ne samo najteže gradilište u Srbiji, već i u ovom delu\n22.01.2018 u 16:15\nZaplene marihuane u Nišu i Bujanovcu\nPripadnici policije u Nišu zaplenili su 5,6 kilograma marihuane i uhapsili Š.R. (1960) i H.M. (1977) oboje iz okoline Podujeva, zbog postojanja osnova sumnje da su izvršili krivično delo neovlašćena proizvodnja i stavljanje u promet opojnih droga. Policija je drogu upakovanu u 10 paketa pronašla u vozilu marke „folksvagen kedi“ u kome su se nalazali osumnjičeni. Sumnja se da je droga sa AP Kosova i Metohije prevezena u Niš radi dalje prodaje. Po nalogu tužioca osumnjičenima je određeno zadržavanje do 48 časova, nakon čega će, uz krivičnu prijavu, biti privedeni tužiocu Višeg javnog tužilaštva u Nišu. Pripadnici policije u Vranju zaplenili su 7,7 kilograma marihuane i uhapsili I.M. (1989) iz okoline Bujanovca, zbog postojanja osnova sumnje da je izvršio krivično delo


Međunarodni studentski filmski kamp "INTERakcija" | MEĐUNARODNI RADIO SRBIJA Skip to main content\nYou are hereNaslovna » Međunarodni studentski filmski kamp "INTERakcija"\nSre, 08/08/2012 - 10:04 -- MRS\nPovodom sedmog Međunarodnog studentskog filmskog kampa “Interakcija”, u Gradskoj galeriji Požega otvorena je izložba radova umetnika mlađe generacije pod nazivom „Dolasci / odlasci“. Ovo je inače i tema dokumentarnih filmova koje do 25. avgusta snimati, studenati produkcije, režije, kamere, dizajna zvuka i montaže iz celog sveta\n„U organizaciji Nezavisnog filmskog centra „Filmart” iz Požege, od 2006. godine, realizuje se Međunarodni studentski filmski kamp „INTERakcija“, u okviru koga studenti filmskih škola iz celog sveta, tokom tronedeljnog boravka u zapadnom delu Srbije, snimaju dokumentarne filmove na određenu temu. Ove godine tema je “Dolasci/odlasci” koja će do 25. avgusta okupiti 20 učesnika iz 15 zemalja“, rekla je za Međunarodni radio Srbija koordinator programa Slađana Petrović Varagić. Ona je istakla da će filmovi biti snimani u Čačku, Užicu, Kosjeriću i Požegi, a iz tih gradova su i pozvani umetnici koji predstavljaju radove na istu temu. To su: Katarina Alempijević, Milan Antonijević, Aleksandar Dimitrijević, Milica Đorđević, Elena Kostić, Slobodanka Milošević, Vojislav Nedeljković, Uroš Pavlović i Lela Tomašević.\nIzložbom „Dolasci / odlasci“ svečano je obeležen početak sedmog kampa “Interakcija”, a tom prilikom predstavljeni i njegovi učesnici koji dolaze sa filmskih akademija iz Irana, Poljske, Rusije, Rumunije, Velike Britanije, Francuske, Izraela, Egipta, Kine, Slovačke, Indije, Filipina, SAD, Makedonije i Srbije.\n„Osim izložbe, koja će biti otvorena do 3. septembra u večernjim satima biće organizovani prateći programi, namenjeni učesnicima, ali i širokoj publici. Učesnici kampa i polaznici masterklasa, u okviru programa “INTERface”, će predstaviti kulturu zemalja iz kojih dolaze, a program “INTERscreen” podrazumeva projekcije studentskih filmova, ali i afirmisanih autora. U okviru programa “INTERscreen” biće prikazani filmovi učesnika kao i CILECT PRIZE 2011 – izbor nagrađenih filmova Međunarodne asocijacije filmskih i TV škola. U selekciji Dunje Kusturice, u “INTERscreen”-u biće prikazan izbor filmova koji su učestvovali u takmičarskom programu Kustendorfa. Pored studentskih filmova, posetioci “INTERscreen”-a imaće priliku da pogledaju film “Stara škola kapitalizma” Želimira Žilnika““, priča naša sagovornica. Ona je istakla da će u slobodno vreme učesnici posetiti Drvengrad, Muzej na otvorenom “Staro selo” u Sirogojnu, manastire Ovčarsko kablarske klisure, ali i krstariti Moravom. U okviru pratećeg programa kampa, u organizaciji Force, biće održan muzički festival “Centrala”, na kome će nastupiti Kanda Kodža i Nebojša, kao i nekoliko lokalnih bendova.\nTokom šestogodišnje realizacije kampa učestvovalo je 124 učesnika iz 37 zemalja i snimljeno je 25 dokumentarnih filmova od kojih su četiri filma osvojila sedam nagrada na filmskim festivalima u Slovačkoj, Rusiji, Bugarskoj, Makedoniji, Francuskoj i Srbiji.


Ekološka akcija predškolaca iz Grocke – SRPSKI NARODNI INFO\nPovodom Svetskog dana dece i Dečje nedelje, Predškolska ustanova „Lane” iz Grocke organizovala je danas u vrtićima „Lane” i „Veseljko” ekološku manifestaciju pod nazivom „Čuvajmo naše izvore života”. U ovoj akciji učestvovalo je oko 300 dece i oko 500 roditelja.\n– Cilj naše akcije je da zajedno sa decom i roditeljima, sakupljanjem pet ambalaže i novinske hartije, zaštitimo naše okruženje. Pesmom, pokretom, igrom i puštanjem balona sa ekološkim porukama, deca su pozvala sve da budu aktivno uključeni u očuvanje izvora života – rekla je za Beoinfo Vera Milanov, direktorka PU „Lane” i napomenula da je današnju manifestaciju podržalo i Ministarstvo za zaštitu životne sredine, koje je predškolcima poklonilo tridesetak kanti za skupljanje hartije.\nNovosagrađeni vrtić „Veseljko” počeo je s radom prošle godine. Sa površinom od 3.147 metara, ovo je ujedno i najveće obdanište u Beogradu u kome danas boravi 400 mališana svih uzrasta. Osim zasebne centralne kuhinje, ovaj objekat poseduje moderno opremljene učionice, višenamensku salu u kojoj se odvija i fizičko, perionicu, dva parkića sa igračkama i sve druge neophodne sadržaje.


Inspektor Trbović: Hrkalović je moć vukla od Stefanovića, na njen odlazak je uticala DEA\nBeta 25. marta 2021. 08:25\nBivši inspektor unutrašnje kontrole Ministarstva unutrašnjih poslova (MUP) Nebojša Trbović izjavio je da je bivša državna sekretarka tog ministarstva Dijana Hrkalović „moć vukla od ministra Nemanje Stefanovića“.\n„To je bilo jasno kao dan: ona formalno nema nikakva ovlašćenja, ali ako joj se zameriš, ona ode kod ministra Stefanovića i kaže mu ‘ovog pošalji u Lazarevac’. I Stefanović to uradi. Vrlo jednostavno“, rekao je Trbojević, za novi broj nedeljnika Vreme, govoreći o usponu i padu Hrkalović.\nKako je objasnio, prvi put je čuo za Hrkalović kada je formirana radna grupa za načelnika Uprave kriminalističke policije Rodoljuba Milovića povodom čuvene afere „Papaja“.\n„Recimo, načelnik Uprave kriminalističke policije Rodoljub Milović je mogao da kaže Hrkalovićevoj ‘je li, bre, ko si ti da mi postavljaš pitanja’ ali nije. Naime, znao je da iza nje stoji ministar Nebojša Stefanović i da ako to uradi može da završi kao operativac u Barajevu“, rekao je Trbović.\nGovoreći o navijačima, on je rekao da se njima bavi Gradski SUP, Odeljenje za javni red i mir, koji obezbedjuju utakmice.\n„Veljko Belivuk je izazvao našu pažnju kad se pojavio Nenad Vučković Vučko. Za njega smo znali da je pripadnik Vojske i da je često vidjan na tribini Partizana. Počeli smo da se raspitujemo o Vučkoviću neformalno, tražeći prilikom njegovog rasporedjivanja u Žandarmeriju da se izvrše odredjene bezbednosne provere. Medjutim, on je došao bez ikakvih provera iako prelazi iz jednog u drugi državni organ. Uglavnom, prešao je u MUP i to ni manje ni više nego za zamenika komandanta Žandarmerije, upravo one jedinice koja obezbedjuje utakmice“, rekao je Trbović.\nKako je rekao, pričalo se da je Hrkalović u emotivnoj vezi sa njima, „i ono što smo mi znali da je ona za Vučkovića želela da obezbedi bolje radno mesto, veću platu, medjutim, kasnije se ispostavilo da ih spajaju i neke druge veze sem emotivnih“.\n„U tom svom radu, DEA je došla do dokaza o kontaktima Dijane Hrkalović sa odredjenim narko-grupama i o tome su obavestili naše organe. Tog istog trenutka ona napušta MUP. Vučić ćuti, a jedini joj Stefanović zahvaljuje na dotadašnjem radu. Ona se očigledno nečim zamerila lično Aleksandru Vučiću. Da li su to ovi prisluškivani razgovori ili nešto drugo ne znam, ali to je činjenca“, rekao je Trbović.\nNa pitanje o Odeljenju za poslove bezbednosti, od 2014, on je rekao da su tajno praćeni novinari i političari, „izmedju ostalih i iz Srpske napredne stranke, a pratili su, recimo i Vojislava Šešelja kad je došao iz Haga“.\nOn je rekao da su od novinara pratili „Svetu Marjanovića kada je došao za savetnika Zorane Mihajlović, tada ministarke saobraćaja, Milinka Veličkovića sa Megatrenda, novinarku Svetlanu Vojinović, izmedju ostalih, kao i da možemo da nagadjamo ko je sve praćen i prisluškivan jer su kasnije svi ti diskovi fizički uništeni“.\nTi izveštaji su, kako je naveo, dostavljani Hrkalović i Ivanu Ristiću, šefu kabineta ministra Stefanovića.


Kako da skinete žvaku sa đona patike - Muški magazin - trendovi, fitness, lifestyle, saveti, devojke... `\nKako da skinete žvaku sa đona patike\nSigurno vam se hiljadu puta desilo da u novim patikama ugazite u žvakaću gumu koja se razvuče po čitavom đonu i koja ih momentalno upropasti...\nZalepljena žvaka na đonu može zaista da upropasti vaše omiljene patike, naročito ako se žavaka raširi i ulepi po većem delu đona. Na taj način vaše patike postaj lepljive i kupe sve nepotrebne stvari sa ulice i deluju prljavo i odvratno. Mnogi pokušavaju da zalepljenu žvaku skinu uz pomoć vode i sapuna, ali ako to budete radili samo ćete stvar učiniti gorom i žvaka će se tako uvući u proreze na đonu iz kojih je nikada nećete izvaditi.\nOno što treba da uradite jeste da uzmete kocku leda i da ohladite žvaku. Žvaka će se tako stvrdnuti i vi ćete je sa lakoćom oguliti sa đona koji će posle toga izgledati kao nov, a vaše patike će zadržati prvoklasni izgled.\nžvaka na đonu\nPROČITAJTE SLEDEĆI TEKST: Kako da bes iskoristite za pozitivne stvari


Dan online - Srbija: - 2019-06-12\nSrbija - datum: 2019-06-11 ŠEF UNMIKA PRED SB UN O HAPŠENJU OSOBLJA SVJETSKE ORGANIZACIJE\nZahir Tanin Oštre kritike Prištini\nSavjet bezbjednosti Ujedinjenih nacija razmatrao je juče izvještaj generalnog sekretara UN o Kosovu za period od 16. januara do 15. maja 2019. Šef UNMIK-a Zahir Tanin je oštro kritikovao vlasti u Prištini, navodeći da nije poštovan imunitet službenika misije svjetske organizacije, te da je protiv njih upotrijebljena „prekomjerna sila”.\nGovoreći o hapšenju dvojice službenika UN prilikom nedavne akcije kosovskih specijalaca na sjeveru KiM, Tanin je rekao da „imunitet pripadnika osoblja nije poštovan”, kao i da su obojica bila „izložena pretjeranoj sili”, nakon čega su hospitalizovani.\n-Imovina UN je na nepropisan način prisvojena i pretražena, kršeći imunitet osoblja UN. Uprkos našim zahtjevima, trenutna situacija je takva da su vlasti podijelile jako malo relevantnih informacija u vezi hapšenja naših službenika, rekao je šef UNMIK-a\nGovoreći o stanju na KiM, rekao je da situacija ne samo da je napeta, već može da se vrati unazad. Dodao je da je taksa od 100 posto na proizvode iz centralne Srbije na snazi, iako međunarodna zajednica gotovo jednoglasno traži da bude ukinuta.\nPodsekretar UN za pravna pitanja Miguel de Serpa Santos je objasnio da osoblje UN na Kosovu uživa imunitet od bilo kakvog hapšenja, te da ukoliko se tako nešto ipak dogodi, moraju odmah da budu pušteni i predati misiji UN.\nPlaniraju da „osvoje Trepču” i postave bombe na Kosmetu\nDuge cijevi zbog Klintona i Olbrajt\nKo je ubio Pantića\nTraže specijalni status Sandžaka\nOštre kritike Prištini\nNe možemo da pjevamo od sreće zbog stava SAD\nStižu Klinton i Olbrajt\nObračun u teretani\nSrpsku crkvu predstavljaju kao katoličku\nStudent pretučen zbog protesta\nSB UN o Kosmetu\nNema predaje, Vučića pobjeđujemo na prvim fer izborima


Digitalna Srbija najavila izveštaj o stanju srpskog startap ekosistema na konferenciji Heapcon - Telegraf.rs\nDigitalna Srbija najavila izveštaj o stanju srpskog startap ekosistema na konferenciji Heapcon\nOvaj izveštaj je logični sledeći korak Digitalne Srbije koja je ranije ove godine inicirala uključivanje Beograda i Novog Sada na mapu najvažnijeg svetskog istraživanja o startap ekosistemima\nInicijativa "Digitalna Srbija" premijerno je predstavila prvi sveobuhvatni izveštaj o stanju domaćeg startap ekosistema učesnicima regionalne konferencije Heapcon održane 26. i 27. septembra u Beogradu. Predstavnici ove neprofitne organizacije dali su prvi uvid u rezultate softverskim inženjerima i drugim digitalnim stručnjacima okupljenim na ovoj konferenciji kako bi se prikupili dodatni komentari, dok će kompletan izveštaj biti javno dostupan krajem oktobra.\nOvaj izveštaj je logični sledeći korak Digitalne Srbije koja je ranije ove godine inicirala uključivanje Beograda i Novog Sada na mapu najvažnijeg svetskog istraživanja o startap ekosistemima koje širom sveta sprovodi američka organizacija Startup Genome, a koje je pokazalo da u ova dva grada ima između 200 i 400 startapa i da su u najvećoj meri fokusirani na blockchain tehnologiju i razvoj video igara.\nIzveštaj daje detaljniju sveobuhvatnu sliku srpskog startap ekosistema u čijem centru se nalaze inovativni tehnološki biznisi, ali uključuje i druge aktere kao što su korporacije, univerziteti, organizacije za podršku startapima, investicioni fondovi, itd. U njemu će se naći dosta do sada nepoznatih i neobjavljenih podataka, pa će biti koristan i onima koji su dobro upoznati sa domaćim ekosistemom, ali i onima koji tek žele da ga razumeju.\n- Ono što je ključno u ovom izveštaju jeste da daje osvrt gde se naš ekosistem nalazi i koje su njegove prednosti u odnosu na druge zemlje, a definiše i prostor gde može doći do unapređenja - istakla je Tanja Kuzman iz kompanije PwC, članice Inicijative "Digitalna Srbija".\nAdam Kovač, Foto: Digitalna Srbija\nIdeja koja stoji iza izveštaja je da on postane alat za redovnu godišnju proveru stanja u kome se nalaze srpski startapi i praćenje razvoja celokupnog ekosistema izuzetno važnog za napredak digitalne ekonomije naše zemlje.\nNa izveštaju je radio tim koji su činili predstavnici Inicijative “Digitalna Srbija”, kao i kompanija članica ove organizacije – konsultantskih kuća PwC i EY – Tanja Kuzman i Adam Kovač. Do detaljnih zaključaka došlo se kroz razgovore sa preko 50 osnivača startapa, ali i predstavnika drugih aktera uključenih u razvoj tehnološkog preduzetništva u Srbiji, poput habova, investicionih fondova i korporacija koje sarađuju sa startapima.\nUNAPREĐIVANJE IZVEŠTAJA SA IT STRUČNJACIMA\n- Odlučili smo se da preliminarnu verziju izveštaja predstavimo učesnicima Heapcona, kao jedne od vodećih konferencija koja okuplja regionalnu IT zajednicu. Izuzetno nam je drago što ovim ljudima možemo da damo prvi uvid u izveštaj i implementiramo neke od njihovih komentara, kako bismo unapredili izveštaj i objavili ga krajem oktobra - istakla je Kuzman.\n- Konferencija se održava već pet godina, namenjena je inženjerima i organizujemo je zato što želimo da promovišemo neformalne oblike obrazovanja - istakla je Jovana Tomić, projektna menadžerka konferencije.\n- Heapcon i Digitalna Srbija već tradicionalno sarađuju na temu promocije startap ekosistema kod nas, zato što je srpska IT industrija orijentisana pre svega na razvoj usluga, a mi želimo da pomognemo razvoj digitalnih proizvoda - dodala je Tomić.\nVESELIN JEVROSIMOVIĆ: Problem koncentracije\nMicrosoft je upravo otežao skidanje određenih mejlova - ali za to ima odličan razlog\nFacebook od danas počinje da skriva lajkove, a ovo su prve zemlje u kojima će oni nestati


Niška televizija » Konferencija “Ruralna Srbija na putu ka Evropskoj Uniji“ (VIDEO)\nKonferencija “Ruralna Srbija na putu ka Evropskoj Uniji“ (VIDEO)\nObjavljeno 09.06.2015. 16:44\n“Ruralna Srbija na putu ka Evropskoj Uniji“, bila je tema konferencije koju su u Nišu organizovali Ministarstvo poljoprivrede i zaštite životne sredine, Stalna konferencija gradova i Opština, Ambasada Republike Francuske u Srbiji i lokalna Uprava za poljoprivredu i razvoj sela. Tom prilikom promovisan je IPARD dva program – instrument za predpristupnu finansijsku pomoć.\nNa osnovu odluke Evropske Komisije zainteresovani u Srbiji moći će početkom naredne godine, da apliciraju za Evropska sredstva iz IPARD dva programa, vrednosti 175 miliona evra bespovratne pomoći. Biće namenjena unapređenju poljoprivrednog sektora i poboljšanju kvaliteta života u ruralnim područjima.\nFrancuska Vlada razvija saradnju i pruža pomoć Srbiji u oblasti poljoprivrede. Saradnja često ide u oba smera.\nKorisnici IPARD programa, mogu biti: registrovana poljoprivredna gazdinstva, fizička i pravna lica, mala, srednja i mikro preduzeća.\nBilo je reči i o liderskom pristupu, kao najboljem alatu, kako bi se kapital na određenoj teritoiji razvijao.\nNovac iz IPARD dva programa, zavisno od svrhe, pokrivaće u proseku od 50 do 75 odsto potrebnih sredstava za projekte vredne od 6.000 do dva miliona evra.


pink.rs | Uhapšen zbog udesa u kome je poginuo traktorista\nSumnja se da je D.M. u nedelju, oko 17 i 50 sati na državnom putu Petrovac - Žagubica, na mestu Ljubina crepana, izazvao saobraćajnu nesreću u kojoj je jedna osoba poginula.\nD. M. se tereti da je upravljajući putničkim vozilom "reno klio" požarevačke registarske oznake, pod uticajem alkohola i usled neprilagođene brzine, prednjim delom vozila direktno udario u traktor sa priključkom za izvođenje radova, kojim je upravljao 66.godišnji muškarac iz Žagubice.\nNakon udesa, vozač traktora prevezen je u petrovačku bolnicu gde je usled zadobijenih povreda preminuo, dok je D. M. zadobio lake telesne povrede. Po nalogu tužioca, osumnjičenom je određeno zadržavanje do 48 časova, nakon čega će, uz krivičnu prijavu, biti priveden Višem javnom tužilaštvu u Požarevcu.


source.ba | Prezentirana Strategija za ograničenje korištenja uglja i ostalih čvrstih goriva u KS\nStrategija za ograničenje korištenja uglja i ostalih čvrstih goriva u Kantonu Sarajevo u periodu 2022.-2032. prezentirana je danas, u organizaciji Vlade Kantona Sarajevo i UNDP-a.\nIzetbegović o listi SDA za KS: Mladi ljudi uz političke fajtere - Mahira Devića, Sebiju Izetbegović, Harisa Zahiragića, a tu je i osvježenje Faruk Kapidžić\nPoturak: Trojka dovede ljude da se skidaju goli, čvoku nam pucaju povećanjem plata\nVeća cijena centralnog grijanja u Kantonu Sarajevo\nStrategija je izrađena uz finansijsku podršku Vlade KS, u okviru projekta "Zeleni ekonomski razvoj - GED" koji finansira Švedska, a provodi UNDP u BiH.\n- Cilj prezentacije je da se sve zainteresirane strane upoznaju s aktivnostima projekta, te sadržajem i prijedlozima Strategije, koja će u konačnici dati jasne pravce djelovanja, potrebne aktivnosti i sredstva, kako bi se sistemski riješili problemi prekomjerne zagađenosti zraka u zimskom periodu uzrokovani emisijama iz individualnih ložišta - istaknuo je ministar komunalne privrede, infrastrukture, prostornog uređenja, građenja i zaštite okoliša Kantona Sarajevo Enver Hadžiahmetović.\nKazao je da je usljed nedostatka potrebnih ulaznih podataka, izradi Strategije prethodio popis i izrada Registra svih emisija iz individualnih ložišta u Kantonu Sarajevo.\nPo riječima ministra, u Kantonu Sarajevo ima više od 20.000 nelegalnih ložišta, uglavnom na području općina Novi Grad i Ilidža.\n- Cilj nam je, dakle, bio ustanoviti koliko ložišta na čvrsta goriva postoji u Kantonu Sarajevo, gdje su stacionirani i koliko utiču na kvalitet zraka. Ovom Strategijom određene su sve lokacije ložišta koje su sada u digitalnom sistemu. Imamo više od 20.000 nelegalnih ložišta, te moramo raditi da se stanje u ovom segmentu popravi - kazao je ministar Hadžiahmetović.\nNa žalost, dodao je on, sada smo u situaciji nedostatka dovoljnih količina energenata za grijanje, a Strategija je uglavnom tretirala prelazak sa čvrstih goriva na plin, kojeg sada nema u dovoljnim količinama, a i cijena će biti veća.\nU svakom slučaju, ključni nalazi i rezultati Strategije predstavljaju polaznu osnovu za buduće strateške odluke u oblasti zaštite zraka - rekao je on.\nPremijer Kantona Sarajevo Edin Forto rekao je da u razvijenom svijetu alternativna goriva više nisu alternativna, već primarna goriva, te da solarni i vjetro izvori moraju postati primarni izvori energije.\n- U jeku svjetske energetske krize posebno prouzrokovane ruskom agresijom na Ukrajinu, jasno je da se energijska tranzicija mora početi dešavati u cijeloj BiH, a mi u Kantonu Sarajevo ćemo uvijek biti korak ispred ostalih. Bit će jako izazovno, jer je Kanton Sarajevo najveći potrošač prirodnog gasa u BiH. Ova tranzicija treba da uključuje jednu vrstu energetske nezavisnosti od ruskog plina. Ovo treba da bude tema i za Vladu FBiH koja treba da sagradi južnu interkonekciju kako bi dobili dotok plina i sa drugih izvora, a ne da budemo ovisni o jednom dobavljaču - rekao je premijer Forto.\nŠefica Odjela za razvojnu saradnju Ambasade Švedske u BiH Eva Smedberg navela je da Švedska već godinama pruža podršku BiH u oblasti energetske efikasnosti.\n- Znamo da je kvaliteta zraka, naročito tokom zime, loša u Kantonu Sarajevo, ali i u ostatku BiH i sa zadovljstvom pomažemo u rješavanju tog problema. Od suštinske je važnosti da pređemo na zelena rješenja, posebno sada kada imam krizu i rat u Ukrajini - rekla je Smedberg.\nRezidentna predstavnica UNDP-a u BiH Steliana Nedera istaknula je da Strategija predstavlja temeljni dokument koji će vlastima u KS pomoći da planiraju naredne aktivnosti i mjere na poboljšanju kvaliteta zraka u cijelom Kantonu.\n- Plan ograničenja korištenja i upotrebe čvrstih goriva za grijanje je potrebno provoditi tokom nekoliko godina, uzimajući u obzir socijalnu sliku, tržište energenata, ložišta, cijene energenata i izvore energije, kao i tehničke mogućnosti korištenja drugih alternativnih izvora energije iz sistema daljinskog grijanja. U Strategiji je navedena analiza tri scenarija sa različitim smanjenjem emisija u prioritetnim zonama koji su obuhtavili smanjenje na 50 posto, 90 posto i 100 posto, kao i mjere sa kojim bi se ti scenariji implementirali. Analizom navedenih scenarija, utvrđeno je da u cilju postizanja zadovoljavajućeg kvaliteta zraka u KS, odnosno postizanje kvaliteta zraka kategorije 1, potrebno je smanjenje emisija čvrstih čestica u prioritetnim zonama do 90 posoto - rekla je Nendra.\nDodala je da je paralelno s ovim potrebno raditi i na aktivnostima povećanja energetske efikasnosti.\n- Primjenom mjera povećanja energetske efikasnosti na postojećem fondu stambenih objekata sa lošim toplotnim karakteristikama, naročito onih građenih prije 1980. godine, moguće je postići uštedu u potrošnji toplotne energije od 60 posto - rekla je Nedera, saopćeno je iz Službe za protokol i press KS.\nTagovi: EkologijaStrategijaKSVlada KSUNDP


Kompanija GLM-RS zapošljava radnike u Zrenjaninu\nPreduzeće GLM-RS d.o.o, deo kompanije GLM S.p.A. iz Italije, koje je počelo sa radom u Zrenjaninu 2017. godine, zapošljava nove radnike.\nKompanija trenutno ima potrebu za zapošljavanjem operatera, odnosno radnika u proizvodnji. Stoga traži ozbiljne, precizne i motivisane kandidate za rad u pogonu. Idealni kandidat/kandidatkinja bi trebalo da imaju osnovno znanje o obradi metala i da poznaju osnove mašinske struke. Poželjno je i osnovno znanje u vezi zavarivanja.\nTagoviGLM-RS nl Posao zapošljavanje\nSpisak parova venčanih u Zrenjaninu tokom prošle nedelje\nJEZIV ZLOČIN: Snaja napala svekrvu, pa je vilama izbola do smrti!


MIKROCEMENT - materijal koji je doživeo preporod - GRENEF\nMikrocement, kao materijal nastao je davno, naravno za potrebe industrije. Zbog velike sličnosti sa betonom postaje veoma interasantan materijal u vreme industrijskog dizajna. Na našem prostoru je vrednost ovog materijala prepoznata tek pre nekoliko godina, uglavnom zahvaljujući projektnim biroima, okrenutim novim i modernim trendovima. U početku, usled nedostatka informacija i materijala na tržištu, ugrađivani su vizuelno slični materijali kao što su lepkovi za pločice i samonivelišuće mase. Problemi koji su nastajali zbog neadekvatnih materijala kao i niska cena koja je formirana zbog upotrebe jeftinih, ali poznatih materijala, usporili su dolazak pravog mikrocementa.\nAditiv Balkan d.o.o. Mikrocement / foto: MAPEI\nMeđutim, jedinstven izgled, nove mogućnosti koje je ovaj proizvod doneo, mogućnost nanošenja direktno na pločice bez velikih i prljavih radova, na mermer, drvo i beton, nepostojanje tako omraženih fugni, otvorilo je vrata ovom proizvodu i kod arhitekta i kod investitora.\nDodatna vrednost mikrocementa je i odlična „saradnja“ sa drugim materijalima. Na našem tržištu se mikrocement još uvek radi samo u sivoj boji, ali na tržištima gde je već dugo prisutan, „update“ proizvoda je urađen uvođenjem velike palete boja, kombinovanjem sa Acid stain proizvodima, uveliko je izašao van objekata pa se primenjuje na platoima, u bazenima pa čak i na fasadama.\nPostupak ugradnje zavisi od vrste i stanja podloge na koju se nanosi, pa sam proces može trajati od 5-7 dana. Generalno, mikrocement se može naneti na bilo koju podlogu, ali izvođač je taj koji mora da donese sud o stanju podloge kao i odluku o načinu pripreme i sanacije ili eventualne zamene. Nejčešća je nedoumica o tome kada mikrocement može na parket, a kada ne! Ugradnja preko parketa je moguća, ali samo ako je parket u dobrom stanju.\nJoš jedna nedoumica je kada je moguća ugradnja mikrocementa bez dilatacija, a kada se ne preporučuje?\nSam mikrocement zbog svog sastava nema širenja i skupljanja pa mu dilatacije nisu potrebne. Prilikom renoviranja i ugradnje preko postojećih podloga dilatacije nisu potrebne. Međutim, s obzirom da se microcement danas stavlja u projekte novih objekata, gde podloga zbog sušenja ima skupljanja i do nekoliko meseci, neophodno je ispoštovati dilatacije koje se nalaze u podlozi. U slučaju podnog grejanja, dilatacije su neophodne bez obzira na starost podloge.\nZbog svih faktora koji utiču na način kako će se mikrocement ugraditi i cena se formira za svaki objekat posebno. Stanje podloge i veličina prostora su osnovni parametri cene pa se ona uglavnom kreće od 35e/m2 pa naviše.\nVisok kvalitet gradnje u maloj sredini


Protesti zaposlenih u fabrici Dacia | Auto Vesti | Automobilizam\nProtesti zaposlenih u fabrici Dacia\nZaposleni u automobilskoj kompaniji Dacia-Reno su protestovali u gradu Mioveni zahtevajuci da se ne prekida proizvodnja i da se sacuvaju radna mesta.\nSindikati su organizovali miting zbog odluke kompanije Dacia-Reno da ponovo zaustavi proizvodnju od 26. januara do 8. februara. Proizvodnja je bila obnovljena 12. januara posle jednomesecnog prekida, a zaposleni su za to vreme dobili 85 odsto plate.\nSindikalci traže uvodjenje visoke ekološke takse za registraciju polovnih automobila ciji uvoz vide kao uzrok smanjenja potražnje novih zbog cega se proizvodnja prekida, a radna mesta su nesigurna.\nPosle protestnog mitinga, na kojem su ucestvovali i predstavnici zaposlenih u kompaniji Ford iz Krajove, sindikalci ce razgovarati sa rukovodstvom kompanije.\nKompanija Dacia-Reno zaustavlja periodicno proizvodnju zbog drasticnog pada potražnje automobila na svim tržištima gde je prisutan Reno. Prošle godine u Rumuniju je uvezeno 310.000 polovnih automobila što je 150 odsto više nego 2007. godine.\nProdaja automobila Dacia u Rumuniji je decembra opala 54,7 odsto, a cele 2008. godine za 16,7 odsto. Zato je ovogodišnja proizvodnja vec smanjena za oko 20 odsto, sa 1.360 automobila dnevno na 1.085 vozila.\nPeugeot-Citroen prekida proizvodnju u Slovackoj zbog nestašice gasa Francuski proizvodjac automobila PSA (Peugeot i citroen) obustavlja od danas...\nKriza auto industrije u Slovackoj Slovacka industrijska proizvodnja opala je najbrže u poslednjih deset godina...


BalkanMagazin :: Moskva pokreće krivično gonjenje zbog uklanjanja spomenika Konjevu\nsubota, 11. april 2020 10:23\nRuski ministar odbrane Sergej Šogu, kako prenosi češka agencija ČTK, zatražio je danas od šefa nacionalne Kriminalističke centrale Aleksandra Bastrukina da pokrene krivično gonjenje odgovornih ljudi za uklanjanje spomenika sovjetskom maršalu Ivanu Konjevu u Pragu.\nSpomenik Konjevu, komandantu sovjetskih jedinica koje su oslobodile Prag maja 1945, uklonjen je pre nedelju dana. Pre toga već duže vreme lokalna opštinska uprava u delu Praga, gde se nalazio ovaj spomenik, najavljivala je da će to učiniti na svoju ruku ne čekajući da to urade gradske i državne vlasti.\nZa ovu akciju iskorišćeno je vanredno stanje u kome se nalazi Češka zbog epidemije korona virusa. Počinioci su uklanjanje spomenika su, da bi se pokazali duhovitim, obrazložili time da "maršal nije nosio obaveznu zaštitnu masku".\nKako ovim povodom podseća agencija AP, predsednik Rusije Vladimir Putin je u prošli utorak potpisao zakon u kome se kaznom do pet godina zatvora preti onima koji uklone ili oštete spomenike iz rata u Rusiji i inostranstvu.\n"Šojgu je predložio Bastrikinu da počne da goni one koji su uklonili spomenik Konjevu, među kojima su članovi samouprave jedne praške četvrti", napisala je ovim povodom Komsomolskaja pravda i dodala da će "Česi morati da nađu bolje opravdanje ovog akta od toga da ´Konjev nije imao masku´". List dodaje da je bronzani spomenik "ovekovečio sovjetskog maršala s kitom cveća u rukama koje su mu darovali zahvalni Pražani jer je ovo mesto bilo očišćeno od fašističke vojske po cenu života 12 hiljada sovjetskih vojnika".\nUčestali pokušaji falsifikovanja istorije\nVlasti u praškoj šestoj opštini su kao svoj krunski argument isticale da je Konjev, koji je 1956. komandovao sovjetskim trupama prilikom gušenja nemira u Mađarskoj 1956, imao takvu ulogu i u invaziji Varšavskog pakta na Čehoslovačku 1968. što je s ruske strane demantovane tvrdnjom da je on tada već bio u penziji.\nPrema kominikeu iz Ministarstva odbrane Rusije, Šojgu je upozorio Bastrukina na "sve više pokušaja oficijelnih predstavnika raznih stranih država da falsifikuju istorijsku istinu o odlučujućem doprinosu Sovjetskog Saveza u razbijanju fašističkih okupatora u Drugom svetskom ratu". General je zatražio od ruskih istražnih vlasti da razmotre krivično gonjenje odgovornih za "protipravni čin uklanjanja spomenika crvenoarmejcima palim prilikom oslobađanje Evrope", pominjući konkretno spomenik Konjevu u Pragu.\nRusija je tradicionalno osetljiva na održavanje spomenika ruskim vojnicima koji su pali u svetskim ratovima i drugim konfliktima, posebno u ratu s hitlerovskom Nemačkom 1941-1945. Oštre protesti je u poslednje vreme Moskva slala ovim povodom i drugim zemljama.


Zoran Tegeltija - Srpskainfo\nTegeltija sa Đi Pingom: Kineska inicijativa prihvatljiva i u funkciji izgradnje boljeg svijeta\nPredsjedavajući Savjeta ministara BiH Zoran Tegeltija razgovarao je danas u Sarajevu sa ambasadorom Narodne Republike Kine Đi Pingom o aktuelnoj političkoj i ekonomskoj situaciji u BiH i regionu, kao i o mogućnostima unapređenja saradnje između dvije prijateljske zemlje.\n“Sve troškove, osim hrane, snosi Srbija” Tegeltija zatražio od Podžića da stavi van snage odluku o odgađanju vježbe\nTegletija nakon razgovara s Plenkovićem "Odnosi BiH i Hrvatske opterećeni izjavama iz Sarajeva"\nPredsjedavajući Savjeta ministara Zoran Tegeltija izjavio je da su odnosi između BiH i Hrvatske u posljednje vrijeme često opterećeni izjavama koje dolaze iz Sarajeva, što uzrokuje kontra izjave iz Zagreb, a to ne doprinosi unapređenju saradnje.\nTegeltija nakon sastanka sa Metjuom Fildom: Potrebna snažnija komunikacija da bi se razumjeli stavovi političkih aktera BiH\nPredsjedavajući Savjeta ministara Zoran Tegeltija razgovarao je danas u Sarajevu sa ambasadorom Velike Britanije u BiH Metjuom Fildom o aktuelnoj političkoj situaciji i naglasio potrebu snažnije komunikacije na bazi argumenata, kako bi se razumjeli stavovi svih političkih aktera u BiH.\nTegeltija poručuje “Srpska se mora zaštititi od onih koji se igraju prava i pravde u BiH”\nTegeltija nakon razgovora sa Merkelovom "Bolje da Njemačka ostane nosilac Berlinskog procesa"\nPredsjedavajući Savjeta ministara Zoran Tegeltija smatra da bi bilo bolje da Njemačka bude i dalje nosilac Berlinskog procesa i nakon izbora novog kancelara, iako on ne može ići bez EU.\nTegeltija na ručku sa Merkelovom „EU stvara iluziju otvorene politike proširenja“\nPredsjedavajući Savjeta ministara BiH Zoran Tegeltija istakao je, na radnom ručku lidera zemalja zapadnog Balkana sa kancelarkom Njemačke Angelom Merkel u Tirani, da je kriza izazvana širenjem pandemije Kovida19 podsjetila na značaj saradnje, solidarnosti i efikasne koordinacije.\n"Želim vam dobru godinu” Tegeltija čestitao jevrejima Roš hašanu\nPredsjedavajući Savjeta ministara Zoran Tegeltija čestitao je predsjedniku Jevrejske zajednice u BiH Jakobu Finciju i svim Jevrejima u BiH praznik Roš hašanu, novu 5782. godinu po jevrejskom kalendaru, sa željom da ovaj veliki praznik proslave u punoj duhovnoj radosti miru i spokojstvu.\nOčekuju 12. uzastopnu pobjedu: Zoran Tegeltija ponovo izabran za predsjednika Opštinskog odbora SNSD u Mrkonjić Gradu\nNa 8. izbornoj konferenciji Opštinskog odbora SNSD u Mrkonjić Gradu za predsjednika tog stranačkog tijela ponovo je izabran Zoran Tegeltija.\nPOTPISAO I TEGELTIJA U Mrkonjić Gradu organizovano potpisivanje peticije kojom se ne prihvata nametanje zakona\nU Mrkonjić Gradu danas je organizovano potpisivanje peticije kojom se ne prihvata nametanje zakona o zabrani negiranja genocida, a na Trgu kralja Petra Karađorđevića Mrkonjića potpisao je i predsjedavajući Savjeta ministara Zoran Tegeltija.


Počev od 01. maja 2022. godine, u skladu sa Zakonom o elektronskom fakturisanju (“Sl. glasnik RS” br. 44/21, 129/21), subjekti javnog sektora u obavezi su da primaju i čuvaju elektronsku fakturu izdatu u skladu sa ovim zakonom, kao i da izdaju elektronske fakture drugom subjektu javnog sektora.\nPočev od 01. maja 2022. godine, subjekti javnog sektora u obavezi su i da elektronski evidentiraju obračun poreza na dodatu vrednost u skladu sa ovim zakonom.\nPočev od 01. maja 2022. godine, subjekti privatnog sektora u obavezi su da izdaju elektronsku fakturu subjektu javnog sektora u skladu sa ovim zakonom.\nU smislu Zakona o elektronskom fakturisanju, “elektronska faktura” je zahtev za isplatu po osnovu transakcija sa naknadom, svaki drugi dokument koji utiče na isplatu, odnosno visinu isplate, faktura koja se izdaje za promet bez naknade, kao i primljene avanse, koji su izdati, poslati i primljeni u strukturiranom formatu koji omogućava potpuno automatizovanu elektronsku obradu podataka preko sistema elektronskih faktura.\nNavedenim zakonom, propisana je obaveza izdavanja elektronske fakture u transakcijama između subjekata javnog sektora, između subjekata privatnog sektora, odnosno između subjekata javnog i subjekata privatnog sektora, kao i izuzeci koji se odnose na promet dobara i usluga na malo, promet dobara i usluga koji se finansira iz sredstava međunarodnih okvirnih sporazuma i dr. Prema zakonu koji uređuje elektronsko fakturisanje, obaveza elektronskog fakturisanja odnosi se na subjekte javnog sektora i na subjekte privatnog sektora koji su obveznici poreza na dodatu vrednost, dok drugi subjekti privatnog sektora koji imaju obavezu izdavanja faktura u skladu sa posebnim zakonima, imaju mogućnost ali ne i obavezu da koriste sistem elektronskog fakturisanja i izdaju ili primaju elektronske fakture.\nTakođe, propisana je obaveza elektronskog evidentiranja obračuna poreza na dodatu vrednost u sistemu elektronskog fakturisanja kako u transakcijama uz naknadu, tako i u transakcijama bez naknade. Uvođenje obaveze elektronskog evidentiranja obračuna poreza na dodatu vrednost ima za cilj da učini vidljivim u sistemu elektronskih faktura, svaku obavezu obračunavanja PDV, koja za subjekte na koje se ovaj zakon primenjuje postoji u skladu sa zakonom koji uređuje PDV, kada su u pitanju transakcije za koje već nije propisana obaveza elektronskog fakturisanja.\nObaveza elektronskog evidentiranja postoji i u slučaju kada se primalac elektronske fakture smatra poreskim dužnikom u smislu zakona kojim se uređuje porez na dodatu vrednost, u transakcijama u kojima se kao izdavalac elektronske fakture javlja strano lice koje se nije evidentiralo za obavezu plaćanja PDV u Republici Srbiji.\nOdredbe Zakona o elektronskom fakturisanju koje se odnose na obavezu subjekta javnog sektora da elektronski evidentira obračun PDV (član 24. stav 4.), na prijem, čuvanje i izdavanje elektronskih faktura, između subjekata javnog sektora (član 24. stav 2.), kao i izdavanje elektronskih faktura od strane subjekta privatnog sektora subjektu javnog sektora, primenjuju se od 01. maja 2022. godine (član 24. stav 5.).\nOdredbe Zakona o elektronskom fakturisanju koje se odnose na obavezu subjekta javnog sektora da izda elektronsku fakturu subjektu privatnog sektora, u skladu sa ovim zakonom, primenjuju se od 1. jula 2022. godine (član 24. stav 3.), dok se odredbe zakona koje se odnose na obavezu elektronskog evidentiranja u vezi sa transakcijama između subjekata privatnog sektora primenjuju od 1. januara 2023. godine (član 24. stav 8.).\nPregled rokova za izvršavanje obaveza subjekata javnog i privatnog sektora iz Zakona o elektronskom fakturisanju:\nIzdavanje elektronske fakture subjektu javnog sektora 1. maj 2022. godine\nPrijem i čuvanje elektronskih faktura (izdatih od strane subjekata javnog i privatnog sektora) 1. maj 2022. godine\nEvidentiranje obračuna PDV osim transakcija u kojima je jedna od strana subjekt javnog sektora 1. maj 2022. godine\nIzdavanje elektronske fakture subjektu privatnog sektora 1. jul 2022. godine\nPrijem i čuvanje elektronskih faktura (izdatih od strane subjekata javnog i privatnog sektora) 1. jul 2022. godine\nIzdavanje elektronske fakture subjektu privatnog sektora 1. januar 2023. godine\nEvidentiranje obračuna PDV osim transakcija u kojima je jedna od strana subjekt javnog sektora 1. januar 2023. godine


Press Online :: Obrazovanje :: Studenti uoči 4. aprila - školstvo u haosu, reforma izostala / print=true\nStudenti uoči 4. aprila - školstvo u haosu, reforma izostala\nStudenti obeležavaju sutra njihov Dan, nezadovoljni što je, kako kažu, visoko školstvo u haosu, a velika reforma započeta 2005. godine, kada je novi Zakon o visokom obrazovanju usaglašen s principima Bolonjskog procesa, još nije sprovedena na način koji bi poboljšao položaj akademaca i kvalitet studiranja u Srbiji.\nPojedina bolonjska zvanja čak ni ne postoje u šifrarniku zanimanja, pa ih u Nacionalnoj službi za zapošljavanje upisuju opisno kako bi bar nekako mogli da ih preporuče poslodavcima, rekao je Tanjugu predsednik Studentske konferencije univerziteta Srbije (SKONUS) Danilo Jeremić.\nOsim toga, još nije precizno utvrđeno ni šta tačno može da se radi sa bečelor i master diplomom, rekao je Jeremić navodeći da je rešenje u donošenju nacionalnog okvira kvalifikacija, koji je u više navrata najavljivan prethodnih godina.\nFakulteti ponovo hoće da povećaju školarina i troškove studiranja, podseća Jeremić, a predsednik Studentske unije Srbije Bojan Vojinović kaže da je studente izuzetno revoltiralo to što se fakulteti pozivaju na uvođenje solidarnog poreza koji, kako kaže, treba da plaćaju oni koji zarađuju a ne da se teret solidarnog poreza prebacuje na studente i njihove roditelje.\nVojinović ističe da još nije uređen položaj studentskih organizacija i da je zakon o studentskom organizovanju davno trebalo da bude donet.\n"Pojedine organizacije na određenim fakultetima trpe pritiske od uprave kao posledicu nedonošenja zakona i nejasnog statusa studentskih asocijacija", rekao je Vojinović Tanjugu.\nOn podseća da je u međuvremenu povećana cena smeštaja i ishrane u studentskim domovima i da roditelji ne mogu više da izdrže plaćanje svakojakih nameta (troškovi izdavanja diplome, prijava ispita, izdavanja raznoraznih uverenja...).\n"Žao mi je što studenti i ovaj 4. april dočekuju sa manjim pravima i ovom prilikom ih pozivam da se uključe u studentski aktivizam i borbu za prava studenata", poručio je Vojinović\nAsocijacija akademaca okupljena u "Studentski front", koja je 12. marta blokirala Rektorat Univerziteta u Beogradu (UB), tada je najavila da će simbolično sutra, na Dan studenata, započeti kampanju za ukidanje bolonjskih pravila studiranja, prikupljanjem 10.000 potpisa i da će tražiti besplatno školovanje.\nPovodom 4. aprila, SKONUS u "Studenjaku" večeras organizuje svečanu akademiju, a studentima će se obratiti predsednik Srbije Tomislav Nikolić, ministar prosvete, nauke i tehnološkog razvoja Tomislav Jovanović, predsednik SKONUS Danilo Jeremić.\nČetvrti april studenti u Beogradu obeležavaju u znak sećanja na velike demonstracije koje su beogradski studenti organizovali 4. aprila 1936. godine.\nTada je u protestu, zbog jačanja fašizma u Nemačkoj, ubijen student prava Žarko Marinović.\nOsim studenata Univerziteta u Beogradu i akademci niškog Univerziteta imaju svoj Dan - 22. marta.


Čadež: Ovo će biti godina velikih investicija u Srbiji – Bankar.rs\nHome/INTERVJUI/Čadež: Ovo će biti godina velikih investicija u Srbiji\nČadež: Ovo će biti godina velikih investicija u Srbiji\n“Za srpsku ekonomiju 2018. bila je godina potvrđene stabilnosti i zdravijeg ekonomskog rasta, zasnovanog pre svega na investicijama, stranim i domaćim. To je dobra osnova za snažniji rast izvoza, da u svet u ovoj i narednim godinama plasiramo sve više naših proizvoda”, kazao je Čadež.\nOn je istakao da će napredak Srbije zavisiti i od toga koliko budu ubrzane strukturne reforme, prvenstveno u javnom sektoru – državnim preduzećima, administraciji i javnim službama, uključujući Poresku upravu, kao i reforme obrazovanja i zdravstva.\n“Uspeh će zavisiti i od toga koliko rasteretimo privredu, koliko podržimo privatni sektor, posebno male i srednje kompanije da rastu i razvijaju se, a velike da budu još snažnije, koliko stranih investicija privučemo i koliko ojačamo kapacitet domaćih kompanija da više investiraju, koliko nam poslovno okruženje bude podsticajnije i predvidivije, a privreda konkurentnija, koliko više budemo izvozili finalnih i proizvoda više faze prerade, koliko budemo ulagali u infrastrukturu, inovacije i visoke tehologije”, ocenio je Čadež.\nOdrživi razvoj srpske ekonomije, kako je dodao, pre svega zavisi od priliva investicija i rasta izvoza, zbog čega je posebno važno da i u narednom periodu investicije budu usmerene u izvozno orjentisane sektore i visoke tehnologije.\nPrema njegovim rečima od velike je koristi za domaću ekonomiju što su zakonom izjednačeni strani i domaći investitori, i što sve više domaćih firmi koriste državne podsticaje za ulaganja.\n“Na inicijativu PKS domaće kompanije će, kao i strane, ubuduće biti oslobođene carina na uvoz mašina iz zemalja van EU, odnosno iz onih sa kojima nemamo nultu carinu, a koje predstavl?aju ulog u osnovna sredstva, odnosno osnovni kapital. Takođe, državne subvencije poslednjih godina, osim stranih, dobija sve više domaćih kompanija, na čemu je PKS posebno insistirala”, kazao je Čadež.\nOn je dodao da je u protekle dve godine prvi put budžetskim subvencijama za investicije podržano više domaćih nego stranih kompanija.\n“Od 56 kompanija čiji su investicioni projekti podržani državnim podsticajima u 2017. i 2018. godini, čak 35 je domaćih iz raznih sektora privređivanja – od agrobiznisa, preko industrije do usluga. To govori i o jačanju investicionog potencijala domaće privrede”, istakao je Čadež.\nOcenio je da koliko je važno da se privuče što više stranih investicija, toliko je bitno i da jača kapacitet i broj domaćih kompanija koje investiraju, da su i domaći privrednici sve sposobniji da ulažu u nove i proširenje postojećih kapaciteta i koriste pogodnosti i podršku namenjenu investitorima.\nGovoreći o stranim ulaganjima, predsednik PKS je naveo da je 2018. godine završeno, počela realizacija i ugovoreno više od 50 projekata.\n“Strani investitori su u Srbiji 2018. otvorili su oko 40 novih fabrika, pogona, proizvodnih linija i distributivnih centara u kojima će se zaposliti gotovo 16.000 ljudi. Takođe, počela je ili se priprema gradnja još 12 novih velikih investicija”, rekao je Čadež i istakao da je najviše nemačkih, italijanskih i turskih investitora.\nOn je ukazao da za Srbiju više nije problem kako da privuče investitore,, već kako da obezbedi dovoljno kvalitetnih visokokvalifikovanih radnika, i da je zato najvažnije da obrazovni sistem prati potrebe privrede.\nVeliki posao očekuje se, ukazao je, na digitalizaciji privrede. Digitalna transformacija tradicionalnih industrija, izazov je sa kojim se, kaže, zbog brzih i radikalnih teholoških promena, suočava ceo svet, i mnogo razvijenije ekonomije od naše.\n“PKS pomaže privredi u digitalizaciji, pre svega malim i srednjim preduzećima. Osnovali smo Centar za digitalnu transformaciju i sprovodimo program obuke i sertifikacije konsultanata po austrijskom modelu. Konsultanti preduzećima pomažu da naprave digitalne mape i strategije digitalizacije i da primene tehnološka rešenja predviđena tim dokumentima”, objasnio je Čadež.\nOdgovarajući na pitanje koje su zamerke privrednika na uslove poslovanja u Srbiji i koje izmene propisa traže, predsednik PKS je kazao da je najvažniji zahtev da se smanje poreska opterećenja\n“Predlog privrednika je da se u periodu od pet godina poresko opterećenja zarada smanji sa dosadašnjih 63 na 46 odsto. To će biti moguće ako se sprovedu planirane reforme, pogotovo poreska reforma i refoma u zdravstvu. Važno je reći da zbog poreskog rasterećenja privrede neće biti manje novca u budžetu. Smanjenje tih troškova privredi će omogućiti da bolje i profitabilnije posluje, da više investira, proizvodi i izvozi, a samim tim i državi veće prihode. Proširiće se i baza za oporezivanje i biće manje sive ekonomije”, rekao je Čadež\nDodao je i da je zahtev privrednika da se poboljša pristup izvorima finansiranja, pogotovo manjim i srednjim preduzećima, zatim da se spreči nelojalna konkurencija na tržištu, ukinu birokratske barijere i administrativna opterećenja, a uslovi poslovanja budu predvidiviji.\nKomentarišući regionalnu ekonomsku saradnju, čiji je jedan od najglasnijih zagovornika, Čadež je kazao da inostrani privrednici kad odlučuju gde će investirati ne posmatraju zemlje pojedinačno već gledaju na ceo region od 18 miliona ljudi i procenjuju šta na tom tržištu mogu da urade.\n“Svaka nestabilnost na pojedinačnim tržištima se reflektuje na ceo region. Investitori gledaju šta se dešava poslednjih nekoliko godina na regionalnom tržištu i kakva mu je perspektiva, a perspektiva našeg regiona je članstvo u EU i to daje posebnu poslovnu priliku za bilo kog investitora u Srbiji ali i u regionu”, ukazao je Čadež.\nInvesticije Marko Čadež PKS\nMadžar: Srbija ima najsporiji privredni rast


“Orlovi” u kvalifikacijama za Svetsko prvenstvo u Rusiji zauzimaju lidersku poziciju grupe D sa 15 osvojenih bodova, dva više od rivala koji će igrati pred punim tribinama stadiona “Aviv”. Ukoliko naši momci savladaju Irce u Dablinu, Srbiji će pred oktobarske mečeve protiv Austrije u Beču i Gruzije u Beogradu biti potrebna još dva boda za plasman na najveću fudbalsku smotru. Takva situacija raduje svakog našeg navijača, a utisak da su naši fudbaleri fantastične partije u svojim klubovima preneli i na igre u reprezentativnom dresu čini nas srećnim kao kada dete dobije omiljenu igračku.\nNacija je predugo čekala odlazak na veliko takmičenje. Čak osam godina nakon što je te 2009. pod komandom Radomira Antića izborena završnica Svetskog prvenstva u Južnoj Africi, “orlovi” se nalaze u zavidnoj poziciji. Tada je u Beogradu isprašena selekcija Rumunije sa 5:0 i slavlje je moglo da počne, a sada, osam godina kasnije, ponovo smo blizu velikog uspeha. Takvog je mišljenja i bivši selektor Ilija Petković, koji u razgovoru za Blicsport poručuje da je utakmica protiv Republike Irske meč lopta za odlazak u Rusiju.\n- Kada dođete na korak do plasmana na veliko takmičenje, onda zicer utakmice više ne postoje. Naša nacija je predugo čekala da se plasira na neku završnicu, čak osam godina, i Mundijal u Rusiji ne sme da se propusti. Od početka kvalifikacija smo glavni pretendenti na prvo mesto naše grupe i ukoliko igrači budu hrabri protiv Irske, kao što su bili u svim ranijim mečevima, ne moramo da brinemo. Imamo set meč loptu u Dablinu za plasman na Svetsko prvenstvo i moramo da je iskoristimo - kaže Petković za Blicsport.\nIrci su zbog neočekivanog remija u Tbilisiju sa Gruzijom (1:1) nabacili sebi pritisak da moraju protiv Srbije igrati na sve ili ništa kako bi izborili direktan plasman na šampionat sveta. Petković smatra da je takva situacija odlična za “orlove”, jer nekoliko igrača iz naših redova može iz kontranapada da reši pitanje pobednika.\n- Moramo da budemo pametni, jer Irci znaju da igraju fudbal. Žestoko će nas napasti, a to će “orlovima” pomoći da rašire krila i da preko kontranapada sruše Irsku usred Dablina. Čitava situacija se odvija u korist Muslinove čete. Srbija je pobedila Moldaviju, Irska je remizirala u Gruziji i samo se mi pitamo na koji način ćemo otići na Mundijal. Naš selektor ima briljantan tim i bilo bi čudo da se konačno ne plasiramo na neko veliko takmičenje - zaključuje Petković.\nSergej ide na Mundijal\nNaš nekadašnji selektor Ilija Petković smatra da je povratak Adema Ljajića odličan potez i misli da će, ukoliko izborimo plasman na Mundijal, Sergej Milinković Savić imati mesto na spisku putnika.\n- Slavoljub Muslin je bezbroj puta isticao da su vrata reprezentacije svima otvorena. Tu je Ljajić, a verujem da će se i Milinković Savić vratiti u A tim. Muslin je sve do sada radio na najbolji mogući način i nemojmo da mu narušavamo atmosferu pričama da će Sergej ići u selekciju Crne Gore. Vodiće njega Muslin na Mundijal, samo da se izborimo - poručuje Petković.


Zeleno svetlo za gradnju gondole na Zlatiboru - Ekonomske Vesti\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović izjavila je danas da je Vlada Srbije dala saglasnost da se proglasi javni interes nad zemljištem iznad kojeg će se graditi gondola na Zlatiboru.\nMihajlović je objasnila da to nije dozvola za izgradnju gondole, već samo jedan od koraka u tom procesu, dodavši da se još čeka idejni projekat za taj objekat.\nPrema njenim rečima, neophodno je da se sakupi puno dokumentacije da bi se došlo do lokacijske i građevinske dozvole, a mora postojati i pravo na zemljište koje je jednim delom u sporu.\nZa prethodnih najmanje šest meseci, a možda i duže nismo videli nikakav dokument, bilo da je to studija izvodljivosti, idejni projekat ili projekat gondole, već smo informisani samo preko medija da se kupuje oprema, dodala je Mihajlović.\nPotrebno je da vidimo bilo kakav dokument, jer je gondola izuzetno kompleksan infrastrukturni projekat, zato što imamo zakon o žičarama i zato što nam je najvažnija bezbednost ljudi koji će se prevoziti, upozorila je ona.\nS obzirom na to da nema idejnog projekta, ne možemo da znamo da li će izdavanje građevinske dozvole biti u nadležnosti Ministarstva ili Čajetine, istakla je Mihajlović, uz poziv predsedniku te opštine Milanu Stamatoviću da radi po zakonu.\nOna je objasnila da se javni interes proglašava na osnovu plana koji postoji o izgradnji gondola, i to bi bilo urađeno i pre šest meseci i pre godinu dana, jer nema nikakve veze sa prethodnom situacijom koja se dešavala oko samog zemljišta.\n← Erdogan se izvinio Putinu\nFokus reformi nove vlade na obrazovanju i zdravstvu →\nHoteli na Zlatiboru u potpunosti popunjeni\n6. jan. 2015 Luka Matić Komentari su isključeni na Hoteli na Zlatiboru u potpunosti popunjeni\n25. apr. 2015 Luka Matić 0\n28. jan. 2015 Luka Matić Komentari su isključeni na Stojčić bez saglasnosti Vlade zaposlio tri nova savetnika


Kamerunu oduzeto domaćinstvo Afričkog kupa nacija 2019. - Narod.ba\nNogomet 1. Decembra 2018.\nKamerunu je oduzeto pravo na domaćinstvo Afrikog kupa nacija u fudbalu 2019. godine, nakon ozbiljnih kašnjenja u pripremama za organizaciju turnira i nasilnog separatističkog ustanka u blizini dva grada gdje su se trebale igrati utakmice. Konfederacija afričkog fudbala (CAF) donijela je odluku u petak poslije sastanka Izvršnog odbora. Također, odlučeno je da zemlje koje se […]\nKamerunu je oduzeto pravo na domaćinstvo Afrikog kupa nacija u fudbalu 2019. godine, nakon ozbiljnih kašnjenja u pripremama za organizaciju turnira i nasilnog separatističkog ustanka u blizini dva grada gdje su se trebale igrati utakmice.\nKonfederacija afričkog fudbala (CAF) donijela je odluku u petak poslije sastanka Izvršnog odbora. Također, odlučeno je da zemlje koje se žele kandidovati za organizaciju turnira ponudu mogu dostaviti do kraja decembra ove godine, prenose agencije.\nCAF je u septembru objavio da je došlo do “značajnog kašnjenja“ izgradnje stadiona i ostale infrastrukture, ali je dao Kamerunu posljednju šansu do dvije inspekcijske posjete u oktobru.\nAfrički kup nacija 2019. godine prvi put će se održati u ljeto, a trebao bi se igrati od 15. juna do 13. jula.


Holandski naučnici otkrili nove rane nagoveštaje OPASNOSTI OD KORONE: Evo kako bi virus mogao da se širi\nHolandski naučnici uspeli su da nađu korona virus u otpadnim vodama jednog grada pre nego što su u njemu registrovani prvi slučajevi kovida 19, predstavljajući novu metodu ranog upozoravanja na opasnost od širenja zaraze.\nTakozvani korona virus SARS-CoV-2 često se može naći u stolici zaražene osobe i mada se ne očekuje da kanalizacija postane važan put prenošenja zaraze, sa širenjem patogena u lokalnim sredinama povećava se i količina virusa koji dospevaju u kanalizaciju, saopštili su u ponedeljak Gertjan Medema i njegov tim u Institutu za istraživanje vode KVR u Niuhenu.\nOni su otkrili genetski materijal novog korona virusa u postrojenju za prečišćavanje otpadnih voda u Amersfortu petog marta, kada u gradu, oko 50 kilometara jugoistočno od Amsterdama, još nije bio registrovan nijedan slučaj zaraze, prenosi "Blumberg". Holandija je prvi slučaj Kovida 19 potvrdila 27. februara, a nekoliko dana kasnije zdravstveni radnici su se razboleli na jugu zemlje, što znači da se zaraza širi.\n- Važno je da prikupljamo informacije o prisustvu novog korona virusa u kanalizaciji kako bismo znali da li su kanalizacioni radnici bezbedni, ali i da bismo utvrdili da li analiza otpadnih voda može da nam pomogne da utvrdimo u kojoj meri je SARS-CoV-2 u opticaju u našim zajednicama – objašnjavaju Medema, glavni mikrobiolog Instituta, i njegov tim u dokumentu, ocenjujući da bi nova metoda upotpunila kliničke studije, koje su ograničene na obolele od kovida 19 sa najizraženijim simptomima.\nAnaliza otpadnih voda može biti metoda ranog upozoravanja na pojavu kovida 19 u gradovima, ali i na povratak zaraze, kažu naučnici.\n- Oktirvanje virusa u kanalizaciji, čak i kada nema mnogo slučajeva kovida 19, navodi na zaključak da bi analiza otpadnih voda mogla da postane važno sredstvo za praćenje kretanja virusa među stanovništvom – uveren je Medema.


Salesforce planira da kombinuje Slack sa Salesforce Customer 360 platformom.\nSalesforce je sada zvanično završio akviziciju Slack-a, skoro osam meseci nakon što je prvi put objavio planove za kupovinu popularne platforme za komunikaciju i kolaboraciju timova za ogromnih 27,7 milijardi dolara. Kao rezultat dogovora, Salesforce je rekao da planira da kombinuje Slack sa Salesforce Customer 360, platformom podataka o kupcima koju je uveo 2018. godine, a koja omogućava kompanijama da povežu Salesforce aplikacije i usklade izvore podataka u celoj kompaniji.\nRad od kuće podstaknut pandemijom na tržištu je stvorio ogroman apetit za alate za timsku saradnju, koji su iskoristile kompanije kao što su Zoom i Microsoft. Međutim, Slack nije uspeo da u potpunosti iskoristi tu priliku, barem delimično zbog agresivne konkurencije Microsoft Teams-a. Akcije Slack-a bile su u padu od kako je kompanija izašla na berzu 2019. godine.\nVredi napomenuti da Slack u Evropskoj uniji ima nerešenu žalbu za gušenje konkurencije protiv Microsofta. Suština žalbe Slack-a je u tome što je Slack dostupan kao samostalna usluga i aplikacija sa različitim cenama, dok Microsoft Teams uglavnom dolazi kao deo pretplate na Office 365. Slack tvrdi da Microsoft koristi Office-ovu dominaciju na tržištu kako bi primorao milione ljudi da instaliraju Teams kroz ovaj paket. Nije jasno kako će se, i da li, ta žalba nastaviti sada kada je Slack u osnovi operativna jedinica unutar Salesforce-a.\nU svakom slučaju, sa Slack-om pod okriljem, Salesforce sada ima još moćniju ponudu, omogućavajući mu da stvori dublje društvene integracije u svom paketu proizvoda. Možda još važnije, s obzirom na digitalnu transformaciju koja je zahvatila industriju u proteklih 16 meseci, Salesforce i Slack mogli bi zajedno igrati veliku ulogu u oblikovanju budućnosti posla.